text:
Cartoonito lo reemplasa e canal di Boomerang
Entrante 1 di december 2021, e multiplataforma global nobo di WarnerMedia Kids and Family, Cartoonito lo reemplasa e canal di Boomerang automaticamente.
Cartoonito lo enfoca riba programacion pa muchanan di 2 pa 6 aña, incluyendo produccionnan original, manera Bathweels, Bugs Bunny Builders y Tom and Jerry Times, como tambe produccionnan conoci mundialmente, manera Thomas the Tank Engine, y produccionnan exclusivo, manera Lucas the Spider. Cartoonito lo ta un luga caminda muchanan por expande nan limitenan, hari y disfruta di personahenan y storianan simpatico.
Cartoonito lo ta disponibel riba canal 32 y 350 (HD) di Digital Cable y riba canal 44 di SETAR Complete y IPTV.


c: text/html

text:
Den e programa aki e isla di Boneiru ta wordu promove riba un nivel international dor di Children Television Workshop. Un kobertura ku entrevista kual ta trata entre otro parrot fish konosi komo Gutu. E flamingo, e bida bou di laman i e parti historiko dje indjannan tambe ta bini dilanti.
Produkshon: Fundashon Históriko Kultural Boneriano
Durashon: 118 minüt
Fuhikubo ta presentá: Children’s Television Workshop
Den e programa aki e isla di Boneiru ta wordu promove riba un nivel international dor di Children Television Workshop. Un kobertura ku entrevista kual ta trata entre otro parrot fish konosi komo Gutu. E flamingo, e bida bou di laman i e parti historiko dje indjannan tambe ta bini dilanti.

robotstxt: allowed

filter: keep


text:
ULTIMO ORA: BONEIRU.
Net algu despues di 8 pm ku e kantoor di number di pavo real na tera kora a sera su porta nan y ku e bendedora tabata kla pa bai 2 tipo a kore yega na pia y un di nan ku arma di kandela den man a pidi e dama pa entrega e tas ku e benta di dia.
Ya e dama a hinka e tas den auto kaba.
Ora ku su frei a nota kiko tabata pasando y ku nan tabata tin e arma di kandela dirigi riba su frei ela entrega e tas ku e benta di dia ku tabata mas o menos $300,-.
Polis y recherche a kaba di yega y investigashon a start mesora.
Un di e atrakadonan tabata tin un capuchon benta riba su kabes y e otro su kara no tabata tapa.
Despues di e atrako nan a sali na kareda na pia bandona e sitio.
Ta di 3 biaha kaba ku nan ta atraka e mesun kantoor aki den e ultimo 5 luna nan aki.
FUENTE: AIMED AYUBI .
NOTISIA KU BO POR KONFIA.
SI NAN PAPI’E OF LESE TA AKI NAN A MIRE .


text:
WILLEMSTAD — Na yüni último nos selekshon nashonal di dama kategoria U-20 a biaha pa Puerto Rico pa partisipá na e CFU Woman’s U-20 Cup Tournament i a logra klasifiká pa e segundo buèlta di e torneo aki ku ta bai tuma lugá próksimamente na Haiti.
Despues di dianan di trainingnan intensivo i un temporada di preparashon ekstenso, awe, djaluna 12 di òktober 9:50AM nos selekshon nashonal di dama U-20 a biaha pa Haiti pa asina kumpli ku nan kompromisonan den e segundo buèlta di e CFU Woman’s U-20 Cup Tournament ku ta tuma lugá di 14 pa 23 di òktober próksimo.
Nos pul ta konsistí di e siguiente paisnan; Jamaica, Trinidad & Tobago, St.Vincent & The Grenadines i Kòrsou.
Skema di weganan:
Nos selekshon nashonal di dama U-20 ta konsistí di un grupo di 18 hungadó ku ta wòrdu dirigí pa Sr. Rudsel Monte ku ta e direktor tékniko di e selekshon aki i Sr. Rovian Carolina ku ta e asistente di e direktor tékniko.
Tambe ta biaha huntu ku e selekshon Sra. Nadine Carolina ku ta esun enkargá ku e materialnan di e selekshon, un masahista kual ta Sra. Natalee Felicia, e ‘team manager’ ku ta Sr. Harry Davelaar i e hefe di delegashon ku ta Sr. Ebell Scharbaai, miembro di direktiva di FFK.
Nos selekshon ta konsistí di e siguiente hungadónan:
- Diante Scheepers (Kòrsou)
- Kadisha Martina (Kòrsou)
- Kiara Snel (Kòrsou)
- Yasmin Levens (Kòrsou)
- Samantha Statia (Kòrsou)
- Sullyvienne Noten (Kòrsou)
- Shade Desir (Kòrsou)
- Kiara Angelino (Hulanda)
- Sterre Noordhoek (Hulanda)
- Stephany Passial (Kòrsou)
- Ketsiah Nahr (Merka)
- Jurdine Felix (Boneiru)
- Juvainy Keller (Hulanda)
- Lishanty Guillermo (Merka)
- Tihainy Nicolaas (Boneiru)
- Tanisha Nicolaas (Boneiru)
- Jerona Rifaela (Boneiru)
- Danique Trenidad (Boneiru)
FFK i MCB kier a deseá nos selekshon di dama U-20 tur klase di éksito i tin sigur ku nan lo sigui saka kara na Haiti durante e di 2 buèlta di CFU Woman’s U-20 Cup Tournament.


text:
E recorte di corant aki por pone nos puntra nos mes kico ta pasando den nos comunidad. Kico ta di mas y kico ta falta cu un hoben di 15 anja ta bay horta y destrui auto. E ta realisa kico esey ta nifica pa e donjo? E ta pa sport, necesidad of djis pa placer? Of podise e ta un forma di manda un mensahe na nos comunidad cu e kier atencion y stimacion?
E proximo articulo ta papia di un hende haja unda su curpa a casi putri ful caba. Niun hende a haja su falta? Kico ta pasando cu nos Aruba dushi tera, hopi hende ta puntra nan mes. Tin hopi cos cu ta bay robes, pero poco hende ta analisa y wak e tendencia unda nos ta bayendo. Y ta hopi normal, pasobra e lo obliga cada un di nos pa mira paden, den nan curason, nan cas y nan bida. Y esaki no ta necesariamente nan culpa.
Nos ta biba den un comunidad basa riba materialismo y consumerismo. Economia tin cu draai, tur hende kier gana mas tanto placa posibel a costo di kico y ken no ta mes importante pa tur hende. Traha pa gasta y haja mas cos. Idealismo? Kico esey ta? Cos pa hendenan cu ta zweef! No tin tempo pa nada. Bo yiu su rapport di Pasco a sali bon? E ta haja un iPad bou kerstboom! Ora e slaag pa bay Colegio, kico bo ta dun’e? Ah, un iPhone, di mes! Y despues?
Pero bo a corda di duna e mesun yiu ey un brasa y bis’e cu bo ta stim’e prome cu e la bay drumi? Bo a coregi’e dor di splik’e kico e la hasi fout? Offff, bo no tabatin tempo?
Poco poco nos ta creando un comunidad robotico, unda ta biba hunto den un cas, pero tin poco tempo pa entercambio humano. Den hopi famia no ta come hunto mas of ta sinta na mesa cada un ocupa cu su smartphone, e telefon sabi cu ta mata amor y calor (humano) pa otro. Y asina nos por sigi.
Tin un caminda bek? Si, den bo mente y curason. Y e bunitesa ta cu bo no tin nod’i predica, pero djis bay na bo curason y bo intencion. Kico ta bo deseo den su profunidad? Cada biaha cu bo por ripiti esaki pa bo mes, den e silencio di bo curason y intencion! Duna na bo sernan stima loke abo lo kier ricibi di nan. Manda e deseonan aki pa tur hende cu bo conoce. E cambio di un comunidad no ta sinta den mas represhon, pero si den mas intencion y amor. E ta cuminsa cu abo y ami! Purb’e y wak milagernan sosode den bo bida. Danki! Bo yiunan lo haja un bon ehempel riba cua nan por construi un bida felis majan!


text:
Riba peticion nos ta cuminsa un rubrica cu e tema ‘Dios den Bida Diario’. E idea ta pa cada hende cu ta desea esaki por scirbi algo riba e tema. Por ta bo kier conta con abo ta duna contenido na e tema aki. Of bo por duna sugerencia con pa duna e tema forma den nos bida diario.
E tema ta pone mi corda e dicho cu ta bisa cu Dios mester di hende pa ta su brasanan riba mundo. Esaki ta un bunita pensamento cu ta papia di e compromiso cu ta existi entre e hende y Dios. Mi ta pensa cu nos no mester ta semper pendiente pa wak kico ‘Dios por hasi pa nos’, pero bira mas activo kico ‘nos mes por hasi pa juda otro’ of ‘kico cada un di nos por hasi pa juda Dios’.
Continue reading “Dios den Bida Diario…”
Dios den Bida Diario…
Riba peticion nos ta cuminsa un rubrica cu e tema ‘Dios den Bida Diario’. E idea ta pa cada hende cu ta desea esaki por scirbi algo riba e tema. Por ta bo kier conta con abo ta duna contenido na e tema aki.
Riba peticion nos ta cuminsa un rubrica cu e tema ‘Dios den Bida Diario’. E idea ta pa cada hende cu ta desea esaki por scirbi algo riba e tema. Por ta bo kier conta con abo ta duna contenido na e tema aki. Of bo por duna sugerencia con pa duna e tema forma den nos bida diario.


text:
Sindicato SPA y su dirigentenan Solognier y Maduro a bisa recientemente cu pueblo no mester keda straña ora cu Polis bira atracador, pa bay busca e placa cu nan a perde di Overtime.
E declaracion aki a sona hopi pisa y no ta na su lugar. Un polis no por rabia asina hopi, ora cu bise cu mester reduci overtime.
Overtime no ta un componente figo di bo salario. Overtime ta horanan extra cu bo mester traha pa sirbi e necesidad di e departamento, y no un exigencia pa sirbi no necesidad.
E mentalidad robes di Mike Eman, cu tur cos malo ta bira bon, tur cos bon ta bira malo, tin su efectonan riba cuidadanonan.
Awor algun trahador tin curashi pa sali reclama overtime? Cu si nan no haya e placa di overtime, nan lo bay tira atraco riba pueblo, pa asina nan yega na nan placa?
Ta kico nan a haci cu nan salario anto? Nan a hypoteke full cu Island Finance?
E expresionnan aki merece un disculpa na comunidad. Nan no ta corecto y hamas un polis por haci semehante expresion. Polis mester ta confiabel y ora un polis papia cu e kier bira atracador, ta ki clase di hende nos tin anto como polis?
Sindicato SPA y su dirigentenan Solognier y Maduro a bisa recientemente cu pueblo no mester keda straña ora cu Polis bira atracador, pa bay busca e placa cu nan a perde di Overtime.


text:
Den siman mi tabata combersa cu un hoben cu a cuminsa un estudio y despues di un anja a sinti cu e la fracasa. Awor e ta traha trabou duro den construccion. Mi a puntr’e: ‘Pero kico bo mes ta desea di bira den bo bida?’. E la contesta: ‘Mi no sa, senjora.’ Mi a splic’e e ora cu si bo no tin un meta of vishon unda bo kier bay, bida por hiba bo hopi caminda. Esaki por ta un bon caminda, pero tambe uno malo, te hasta hopi malo.
Pasobra si bo no sa unda bo kier ta majan, bo lo no hasi esfuerso pa yega. Y tin hopi caso cu muchanan cu bon curason ta cay den man di hende cu no tin asina bon intencion pa nan.
E hoben aki a crese sin un tata den famia, mama ta traha duro y famia ta juda pa wak p’e. Esaki ta e forma cu gran parti di hoben ta lanta den e temponan aki. No tin echt guia, combersacion y refleho. Na final di nos combersacion e la bisa mi ‘Hopi danki, senjora. Mi ta bay pensa.’ Mi no sa su nomber. Mi a top’e na un fiesta di famia. Y mi ta pensa cuanto mucha ta cana rond asina na dushi Aruba. Mi ta pensa tambe, cuanto hende ta tuma tempo pa combersa un rato cu nan y duna nan un conseho, un tiki inspiracion. Cuanto e ta costa bo? Un tiki di bo tempo…
Abo ta tuma un tiki tempo awe pa combersa cu un hoben conoci of desconoci? Y dun’e un inspiracion pa su bida….
Danki, den nomber di Futuro…


text:
Philipine van Aanholt y Tijn van der Gulik cla pa inicia nan siguiente dia di competencia
Awe diaranson a inicia cu careda nan posponi debi na e tempo aki na Paracas. Despues pa 11or e biento a lanta y asina a saca Laser Radial y Laser Standard riba awa.
Ayera tabata un tremendo dia pa ambos atleta den e disciplina di Laser. Aki Tijn ta logra den su prome careda di 10 lugar. Den di dos careda e tabata lidera e competencia gran parti di e careda pero ta caba na di 9 lugar. E atleta mes ta super contento cu su prestacion den di dos careda. Den di tres careda despues di uza hopi energia den e prome dos careda nan a sinti e cansancio y caba di 20 lugar. Overall t’e cu awe ta posiciona na di 11 lugar y den su categoria e mihor 11 ta clasifica pa Medal Race diabierna awor.
Na banda di Philipine tambe tabata tin un tremendo resultado. Den e prome careda ta logra caba na di 2 lugar, un logro grandi mirando e caliber di atleta nan cu e ta participando contra dje. Den di dos careda ta caba na di 8 lugar y tercer careda na di 10 lugar. Den overall e ta posiciona na di 10 lugar y den su categoria Top 9 ta clasifica pa Medal Race.
Mack van den Eerenbeemt ta mira accion awe despues di 02:30 pm ora di Peru.
Tur clase di exito na nos atletanan.


text:
Shanayah Howell
-
News
Tokyo ta na caminda!
Olimpiada di Tokyo ta na caminda! Ekipo Aruba a haya un bario anfitrion na Tokyo, cu yama Arakawa City. Ban…Read More »
-
News
Shanayah Howell bek na Aruba
Atleta elite di bikecross, Shanayah Howell a regresa Aruba Cu dos medaya di Plata conkista den e competencia di UCI…Read More »
-
News
Beca Olimpico pa Shanayah Howell
Atleta elite di BMX, Shanayah Howell ta elabora riba su beca Olimpico cu lo yuda den su preparacion pa e…Read More »
-
News
Howell a firma su Beca Olimpico
Atleta Shanayah Howell a firma su beca Olimpico esaki como parti di su preparacion pa Tokyo 2020. Despues cu siman…Read More »
-
Tokyo2020
Shanayah a firma su aplicacion
Atleta elite di BMX, Shanayah Howell a firma su aplicacion pa haya un Beca Olimpico Awe diamars tabata e prome…Read More »
-
Lima2019
Shanayah ta elabora riba su participacion na Lima
Shanayah Howell ta elabora riba su participacion na e Weganan Panamericano caminda e ta logra un di 5 lugar den…Read More »
-
Lima2019
5 lugar pa Shanayah
Shanayah Howell ta keda na di 5 lugar den e Weganan Panamericano Lima 2019. Sigur un super bon resultado pa…Read More »
-
Lima2019
Shanayah ta pasa pa final
Shanayah Howell ta pasa pa e gran final di BMX den e Weganan Panamericano Lima 2019 Algun rato pasa, e…Read More »
-
Lima2019
BMX a start na Lima
Shanayah Howell y Feddison Flanders a competi den e careda contra Oloshi den e Weganan Panamericano LIMA 2019. Awe na…Read More »
-
Cochabamba
Presentacion Howell y Flanders
Prestacion di Shanayah Howell y Feddison Flanders Ciclismo BMX den e XI Juegos Suramericanos Cochabamba 2018 Categoria Femenino: Shanayah Howell…Read More »


text:
Na final di dia, e asociacion a parti medaya y tambe e team di Hulanda a haya un trofeo como muestra di aprecio y gradicimento pa nan participacion. E team di Hulanda a keda masha contento cu e excelente hospitalida di Aruba su asociacion di cricket. Asociacion di Cricket tin ya un par di aña caba activo aki na Aruba y nan ta bezig ta recruit mucha y hoben pa join e deporte fascinante di cricket. E muchanan of e hobennan cu ta interesa pa haya sa mas di e wega dibertido aki, por pasa na John Wesley College y pa mas informacion por yama libremente na 747 9181 y puntra pa señor Leroy Collins.
Lotto, e loteria di Aruba ta encurasha tur hoben y mucha pa bin purba e deporte aki y ken sa cu den futuro nos lo por forma un ekipo nacional di cricket y asina representa Aruba den e weganan den exterior. Di e forma aki, Lotto pa medio di Comision di Subsidio, ta sigui contribui y engrandece deporte na Aruba, brindando nos atletanan oportunidad pa presenta den exterior y hiba nomber di nos pais dilanti.
Lotto, e loteria di Aruba cu 7 diferente wega; Catochi, Big 4, Zodiac, Lotto di Dia, Lotto 5, Mini Mega y Wega di Number Korsou y awor tambe Tic-Tac-Toe un wega debertido pa hunga, ta corda un y tur pa sigui purba nan suerte cu cualkier di 8 weganan aki na cualkier rebendedo di nan preferencia, ya cu kisas abo por ta e siguiente ganado feliz. Alabes cumprando Lotto bo ta contribui tambe na deporte riba nos isla.
{gallery}joomgallery/originals/asociacion_di_cricket_2012_15{/gallery}


text:
HULANDA — Segun informashonnan Jetro Willems lo ta bek ku e ekipo di PSV te na final di luna di òktober. Ku esaki e defensor lateral di PSV ta pèrdè entre otro tres partido di Champion League i tambe partido kontra Ajax. Banda di esaki Jetro ta pèrdè tambe e ultimo partidonan di klasifikashon di e selekshon Hulandes pa Kopa Oropeo kontra Kazakhstan i Repúblika Cheko.
Jetro a leshoná su rudia na luna di yüli ultimo durante e kampamentu du entrenamentu di PSV na Fransia. Jetro mes a kere ku ya den luna di sèptèmber lo e por tabata bek ku e ekipo pero esaki no ta e kaso.


text:
Recientemente Henny Reinilla presidente di AGKK a hasi un bishita di kortesia serka direktiva di Fundashon Zomercarnaval Rotterdam.
Recientemente Henny Reinilla presidente di AGKK a hasi un bishita di kortesia serka direktiva di Fundashon Zomercarnaval Rotterdam.
Durante e bishita ameno aki a elabora riba diferente tòpiko i informashonan balioso.
Un di e tòpikonan ku à para ketu na dje ta partisipashon di gruponan di Karnaval di Hulanda ku ta interesa pa partisipa na selebrashon di Karnaval 2023 na Kòrsou.
No opstante situashon ferfelu ku ta eksistí na Kòrsou, e isla aki ta atraé tur hende pa selebra e temporada di Karnaval na Kòrsou. Esey ta pasombra nos gruponan di Karnaval ta sòru pa krea un ambiente úniko, súper spesial i kreativo. Esaki ta hasi Kòrsou su Karnaval un atrakshon úniko den karibe i mundu hinter.


text:
Willemstad– Manera a keda anunsiá anteriormente, pa fin di mart 2021 e servisio di televishon suministrá pa TDS lo no eksistí mas. Pa evitá di keda desapuntá, ta enkurashá klientenan pa hasi uso di e oportunidat di e servisio nobo ku ta keda proveé pa medio di e ret ultra moderno di Flow.
“E lisensia operashonal proveé dor di Gobièrnu na TDS, a yega su fin i komo kompania a tuma un desishon na interes di e klientenan pa hasi e transishon pa un ret muchu mas resistente pa futuro, kua e ret di Flow ofresé,” tabata palabranan di Danny Macaya, Country Managar Karibe Hulandes, pa Flow.
Durante último lunanan nos di Flow a bin ta aserká nos klientenan di TDS aktivamente i ta entusiasmá pa nan eksperensiá e servisio nobo di televishon aki ku ta brinda kontenido premium internashonal sin gastu adishonal. Algun highlight di e servisio nobo ta inkluí un kantidat mas amplio di kanalnan, programanan produsí lokalmente, kalidat di imáhen mehorá i tambe posibilidat pa graba riba ‘cloud’, huntu ku eventonan eksklusivo via pay-per-view i tambe kontenido di HBO. Unabes pasa riba e plataforma nobo, klientenan por aktivá tambe e paketenan atraktivo di Flow kua ta kombiná e mihó di TV, internèt fiho i servisio di telefon mobil pospago. Ta importante pa tuma nota ku klientenan eksistente di TDS ku ainda no a pasa riba e plataforma di Flow ta eksperensiando un interupshon total den e servisio ya ku e kompania di forma pèrmanente a sera i retirá e plataforma di TDS aki.
Macaya ta hasi uso di e oportunidat aki pa enkurashá tur kliente di TDS ku ainda no a keda konektá riba e ret di Flow, pa tuma kontakto ku nos mas pronto posibel p’asina nos por traha un sita pa hasi e kambionan nesesario na nan instalashon eksistente.
Ta sumamente esensial pa e klientenan di TDS tuma kontakto ku nos via 9274, kua ta un number grátis, pa risibí asistensia ku e interupshon den servisio di televishon aki. Nos ta tratando e klientenan aki komo prioridat i ta moviendo rápidamente pa por kumpli ku e demanda.Unabes e traspaso keda kompletá, klientenan lo por bishita e Flow Store situá na Saliña pa pidi kualke asistensia ku nan servisio, i tambe hasi pago, inkluso via di drive-thru.
E fasilidat di pago via transferensia di banko, Pagomátiko i Pagafásil tambe ta keda vigente.klientenan simplemente mester hasi uso di e number di kuenta nobo di Flow komo referensia, kua e ta risibí despues di e instalashon di su servisio di televishon.


text:
Facebook ta demandando un desaroyador cu ta acusa tabata tras di un campaña di raspa data cu a tuma informacion personal, incluyendo credencial di log-in di miles di persona, segun documentonan den corte.
E red social a bisa ayera cu ta entregando su demanda contra Mohammad Zaghar y su website Masroot8, acusando e servicio di horta data di usuarionan di Facebook sin permiso. E demanda, entrega den districto nort di California, ta acusa website di Zaghar di ofrece clientenan e habilidad di raspa data for di amigonan di Facebook, incluyendo number di telefon, fecha di nacemento y adres di e-mail.
Tur e data aki ta publica publicamente pa e usuarionan di Facebook aki, pero e automatisacion supuestamente provee pa Zaghar lo permiti hende tuma e informacion na un velocidad mas rapido y na un escala mas grandi. Facebook tambe ta acusa Zaghar di usa un botnet pa pasa door di deteccion di Facebook door di pretende di ta aparatonan Android usando e red social.
E compania a manda varios orden di stop na Zaghar, como tambe suspende su cuentanan di Facebook y Instagram y rekeri su clientenan pa cambia password pa proposito di siguridad.
E red social tin politica contra raspamento di data, mandando orden di stop den pasado na e compania di reconocemento di cara Clearview AI pa tuma potret publico for di e plataforma.
Data raspa di post publico riba Facebook por ta valioso pa marketer y scammer potencial.


text:
Diabierna atardi alrededor di 4:30 pm doño di un Nissan Tiida color shinishi a informa polis di un caso menos bunita. Un mata a cay por completo riba su auto, cu consecuencia cu e auto no por move bay ningun caminda. Polis na nan turno a informa DOW di e caso. Personal di DOW a cera caminda y cuminsa cu e proceso pa corta e mata.
Despues di basta rato, a logra corta e mata y e chauffeur a saca e auto. E auto casi no a ricibi daño. Personal di seguro a documenta e caso aki. E situacion aki a sosode net pabou di Courtyard by Marriott.


text:
WILLEMSTAD — E selekshon Nashonal di Futbòl di Kòrsou a kuminsá ku su preparashonnan pa e di dos buèlta di Kopa Karibe. Den e di dos buèlta e selekshon di Kòrsou lo enfrentá e selekshon di Guyana i tambe e selekshon di U.S. Virgin Islands. E enkuentronan lo tuma lugá dia promé di yüni i shete di yüni den Stadion Ergilio Hato na Kòrsou.
En konekshon ku e partidonan di e di dos buèlta di Kopa Karibe e selekshon di Kòrsou lo hunga un partido di fogeo kontra R.K.V.V. Westlandia. E partido aki lo tuma lugá djabièrnè 20 mei pa 8’or anochi den stadion di Excelsior Massluis na Hulanda.
Segun informashonnan ya e hungadónan a keda konvoká i basikamente e selekshon a keda mes un kos ku den promé buèlta ku eksepshon di tres kambio. Informashonnan ku nos a risibi ta bisa ku ni Luidjino Hoyer, Evron Pisas tampoko Doriano Kortstam no a keda konvoká. Mientras ku Elson Hooi i Aytron Statie ta regresá den e selekshon.
E hungadónan ku a keda konvoká ta lo siguiente:
- Eloy Room
- Rowendy Sumter
- Jarzinho Pieter
- Germaine Agustien
- Jarchino Antonia
- Leandro Bacuna
- Shanon Carmelia
- Rangelo Janga
- Gillian Justiana
- Gino van Kessel
- Darryl Lachman
- Gianluca Maria
- Micheal Maria
- Rhu-Endly Martina
- Vidarrell Merencia
- Dustley Mulder
- Gevaro Nepomuceno
- Jeremy de Nooijer
- Jason Wall
- Felitciano Zschusschen
- Elson Hooi
- Aytron Statie


text:
SUPERPOWERS!
Aruba su Museo pa Mucha di Arte y Creatividad (MUMA) ta celebra Dia Internacional di Museo cu un exposicion.
E exposicion ta resultado di un projecto social organisa hunto cu studiantenan di Universidad di Aruba (UA) pa muchanan di Traimerdia.
MUMA su mision ta pa ofrese programanan creativo y educativo, cu ta stimula desaroyo personal, creativo, tecnico, intelectual y social di mucha. Cada actividad ta diseña y guia pa expertonan den educacion di arte den colaboracion cu expertonan den differente sector. Actualmente MUMA ta funciona como un museo ambulante cu bista na futuro pa un propio edificio.
MUMA a wordo invita pa Universidad di Aruba pa forma parti di nan projecto social, unda studiantenan di UA por yuda differente organisacion cu un projecto. Tiffany Stein y Giacomo Pais ta studiando Organization, Governance and Management (OGM) y a scohe pa traha cu MUMA como nan projecto social. Esaki a wordo realisa bou guia di manehadora di MUMA y maestro di arte, Lara Kuiperi.
Desde october 2016 a cuminsa cu e projecto y den prome siman di mei a bishita cuater Traimerdia; Scol Basico Washington, Maria Goretti, Conrado Coronel y St.Franciscus, unda hunto a duna un workshop di “Superpowers” pa muchanan entre 10 y 14 aña.
MUMA ta gradici De Wit & Van Dorp Stores pa nan contribucion generoso, Bureau Traimerdia, cada scol, Universidad di Aruba y Culturaruba pa nan cooperacion pa realisa e proyecto aki.
E proyecto tabata exitoso pa tur partido involvi y por mira e resultadonan riba e siguiente plataformanan:
Instagram: @mumaruba
Facebook: arubachildrensmuseum
Website: www.muma-aruba.org
MUMA is an emerging children’s museum of art and creativity based on art education. Our objective is to stimulate and nurture creative, personal, and social development through the arts. We welcome all children of all ages and their families!


text: DEN HAAG: Durante Minister Endy Croes su bishita di trabao na Hulanda a reuni cu Ministernan di Enseñansa di Hulanda sr. Robbert Dijkgraaf, sr. Sithree van Heydoorn di Curaçao y Rodolphe Samuel di Sint Maarten unda a firma un acuerdo di 13 tema esta e 13 compromiso den e ‘Vierlandenoverleg’. Ta puntonan cu e cuatro paisnan den Reino lo traha hunto na bienestar di enseñansa en general. Un punto interesante ta reconocemento di nos studiantenan por ehempel cu studia ley na Universidad di Aruba ta wordo acepta mesora na Hulanda y por eherse nan funcion sin ningun problema na tur cuatro pais. E Mandatario a expresa cu Minister Robbert Dijkgraaf y staf a ricibi nos hopi bon y ta para man habri pa duna nan aporte den enseñansa. Finalizando e Minister Endy Croes a enfatisa e tabata un bon reunion sigur uno sumamente exitoso unda a firma convenio pa traha hunto riba varios punto.


text:
Dialuna merdia varios mayor para pafo di EPB Hato a yama polis informando di un pelea grandi entre algun hoben, di biaha a mobilisa unidadnan policial pa e sitio. Momento cu polis a yega e pelea a stop y a bay atende cu algun grupo.
Den esaki hobennan a cuminsa na resisti cu polis y te hasta tira piedra riba auto di polis. Tres mucha homber a keda deteni den e prome rato. Cos a normalisa y manera cu polis ta bandonando e sitio algun mucha muhe a tira piedra riba auto di Polis y aki a bay over na detencion di esnan envolvi y un total di 6 mucha a keda deteni hiba warda di Polis. A keda algun mucha rond y no kier a tende ordo di polis y polis mester a cuminsa core cu esnan cu no kier scucha pa asina evita problema.


text:
Pa mas cu 25 aňa caba, VCC International NV (VCC) ta dunacursunan cu ta wordo aprecia door di professionals di tur nivelna Aruba. E cursonan ta trata diferente areanan importante pa uncompania, manera payroll, HR, accounting, document management, salary administration y excel.
E cursonan di Payroll Pro HRM Basic ta siňa e cursista con pa traha cu e programa mes, dus con pa run un payroll pa e compania uzando e programa aki. Den e curso Payroll Pro HRM Advanced, un cursista lo siňa mas over di tur e diferenteraportnan e programa ta traha cu por wordo exporta di biaha. Tambe lo siňa con pa setup diferente payroll items den e programa y hopi mas. Den e curso di Payroll Pro HRM Human Resource lo bay mas diep den e module di recurso humano den e sistema manera ziekmeldingen, overtime y otro topiconan di HR.
Salary Administration ta un curso cu no ta mara na niun pakete, e contenido ta basa riba e reglanan fiscal cu ta importante den payroll cu por sali na fabor di e empleado y compania. Topiconan ta por ehempel: tax additions/reductions, tipo di empleadonan, full year salary calculations, tax free allowances, SVB y AZV y hopi mas.
EXACT ta un pakete di accounting hopi uza na Aruba. E programa ta percura pa tur proceso di negoshi manerapurchasing, warehouse management, sales, marketing, finance y e-commerce por wordo manteni den un solucion. Den e cursoaki e cursista lo siňa con pa traha cu ne, y e curso ta adapta nacada grupo su rekesitonan.
M-Files ta un programa pa Document Management y ta completamente integra cu Windows Explorer, Outlook, Microsoft Office y hopi mas. E ta facilita pa un organisacionhenter por warda tur documento, portret, email, video y mas contenido den un repositorio, cu ta elimina e busquedainefficiente pa contenido. Alabes e tin workflows, digital signatures y autorisacion.
E Excel curso ta siňa e cursista con pa traha cu Excel, y ta encera con pa formata e celnan, con pa aplica e diferente tipo di functions, Vlookup, pivot tables, traha cu e tabs y hopi mas.
Cada curso ta Afl 530,- pa ful un dia y ta tuma lugar den e leslokaal di VCC na Bloemond 7c. Pa cumpli cu DVG suprotocol pa cu Covid-19, e leslokaal ta parti den cubicles cu propio workstations y hand sanitizers. Asina cursistanan porsinta safe den nan mesun area. E lenguahe den locual e cursonanta wordo duna mayoria biaha ta Papiamento, pero por adaptaesaki na e rekesitonan individual di cada persona cu ta den e klas.
VCC International ta un distribuidor di paketenan di software manera Payrolll Pro HRM, EXACT, M-Files, Commence, Crystal Reports, Qlikview, Scansys y ademas ta duna servicio y support pa esakinan, tur dia den siman. Alabes VCC ta programacustom made solutions pa clientenan y cu ta zorg pa e paketenandi software por traha hunto facil.
Pa mas inscribi pa e cursonan of pakete di software por yama5837072 of email info@vcc-int.com. Bishita e website di www.vcc-int.com pa mas informacion.


text:
Privasidat i Disclaimer
Privasidat
Datonan personal
Gobièrnu di Kòrsou ta usa datonan personal ku ta keda kolekshoná via e website aki, únikamente pa e metanan ku abo a stipulá. Ku esaki Gobièrnu di Kòrsou ta kumpli ku legislashon di privasidat.
Kon Gobièrnu di Kòrsou ta maneha bo datonan personal?
Kaminda ta elaborá bo datonan personal, ta nota eksaktamente kua informashon ta usa pa kua meta. Gobièrnu di Kòrsou ta usa datonan personal ku ta keda kolekshoná via e website aki, únikamente pa e metanan ku abo a stipulá.
Sinembargo, por usa e datonan pa investigashon, buskeda of detekshon, si via e site a kometé echonan kastigabel of a usa ekspreshonnan kastigabel (i otro eksepshonnan, tal manera menshoná den artikulo 43 di Lei di Protekshon di datonan personal).
No ta warda datonan personal mas largu ku ta nesesario, pa e meta pa kua a kolekshoná e datonan. Pa tur elaborashon di dato personal ta konta, ku solamente ta usa e datonan ku abo mes a stipulá den forma aktivo.
Kiko e Lei di protekshon di datonan personal ta?
Lei di protekshon di datonan personal (Wbp) ta yuda protehá privasidat di e siudadano. E lei aki ta entre otro aplikabel riba datonan ku ta elaborá via website di ministerionan. E “Kolegio pa protekshon di datonan personal” ta e vigilante òf e supervisor di e Lei di protekshon di datonan personal.
Bo por lesa of download “de Wet bescherming persoonsgegevens” (vershon Hulandès) riba Overheid.nl.
Kiko ta un dato personal?
Un dato personal ta informashon ku ta relashoná na un persona. Ehèmpel di un dato personal ta un nòmber òf adrès di kas. Pero un e-mail (adrès elektróniko) tambe por ta un dato personal.
Disclaimer
Responsabilidat
Publikashon di e informashon riba www.soaw.cw ta responsabilidat di Gobièrnu di Kòrsou komo país. Informashon riba e wèpsait aki ta di Gobièrnu di Kòrsou. Ni maske nos a kolektá e informashon mas eksakto i minusioso posibel, por sosodé ku sierto informashon ta antikuá, inkorekto òf inkompleto. Gobièrnu di Kòrsou no ta responsabel pa eventual daño pa motibu di uso di informashon riba e wèpsait. Gobièrnu di Kòrsou no ta responsabel tampoko pa kontenido di otro wèpsait ku ta konektá ku e wèpsait aki i ku ta trahá dor di otronan. Pa e motibu ei Gobièrnu di Kòrsou tampoko no ta responsabel pa kontenido òf pa resultadonan dañino pa motibu di uso di informashon ku ta prosedente di otro wèpsait.


text:
About Us
Desde chikito Aurora Dijkhoff a destaca cu su talento den skirbi y pinta cu tabata su pasatempo preferi. Su deseo tabata pa crea un revista cu por forma parti importante di Aruba su historia y desaroyo socia
Riba e anochi di 7 di april 1995, revista FOCUS a wordo lansa na Aruba y esaki a simbolisa un simia, cu den transcurso di tempo, a crece y trece su frutonan, cu amor, pasion, dedicacion, profesionalismo y sabiduria.
Na december 1995 pa prome biaha a entrega RECONOCIMENTO FOCUS cu e meta pa rindi homenahe na e personanan cu a destaca sea den arte, entretenimento, moda, beyesa of den nan carera profesional. A entrega e prome Reconocimento na Maureen Leenheer-Vieira pa su trayectoria exitoso.
E PORTADANAN PA CELEBRA FOCUS SU ANIVERSARIO SEMPER TIN SU TOKE GLAMUROSO Y FESTIVO CU E CELEBRIDADNAN DI ARUBA COMO PARTI DI E CELEBRACION.
Den transcurso di 25 aña FOCUS a evoluciona, teniendo semper na cuenta pa keda mantene su concepto di ta un revista di estilo di bida di nos hendenan.
Cu orguyo y satisfaccion Aurora Dijkhoff a ricibi den nomber di FOCUS e bunita reconocimento di The Prestige Awards na aña 2015 pa su logro excepcional den comunidad. Tanto como FOCUS y parti di e famia KIWANIS na Aruba, Auri a forma parti di diferente proyecto importante na bienestar di nos comunidad.
Entrega di FOCUS RECONOCIMENTO ta un anochi cu ta refleha e splendor di e fiestanan anual di e revista, cu ta yena di elegancia, estilo, entretenimento, momento social y diberticion. Cada aña ta bin cu renobacion den e premionan, como tambe e forma con ta scoge e personanan.
Un proyecto di FOCUS cu e apoyo di Medicosmetics Aruba unda a duna merito na e hoben profesionalnan di Aruba. E criteria pa e seleccion di FOCUS IMAGEN tabata primordialmente a base di estilo, personalidad conhuntamente cu e persona su carera profesional.


text:
REMKO BICENTINI TA REGRESÁ KOMO E ‘BONDS COACH’ DI NOS SELEKSHON NASHONAL!
Despues di e publikashon resien di FFK, anunsiando ku a terminá e relashon di trabou ku nos ‘bonds coach’ i direktor tékniko anterior, FFK ta anunsiá ku nos selekshon nashonal ta konta ku un ‘bonds coach’ nobo, kende ta Sr. Remko Bicentini.
Sr. Remko Bicentini no ta un deskonosí pa nos mirando ku den pasado ela fungi komo ‘bonds coach’ di nos selekshon nashonal i a logra diferente título importante ku nos selekshon.
Direktiva di FFK a bin ta traha duru p’asina yega na un ‘bonds coach’ nobo pa guia nos selekshon nashonal ku tin algun kompromiso importante na kaminda. Despues di algun entrevista ku diferente kandidato ku hopi potensial e eskoho a kai riba Sr. Remko Bicentini i awe FFK ta anunsiá di forma ofisial ku Sr. Remko Bicentini ta e ‘bonds coach’ di nos selekshon nashonal. FFK ta yama Sr. Remko Bicentini bon biní na kas bèk!
Den transkurso di e dianan aki nos lo duna mas informashon tokante nos selekshon i e kuerpo tékniko ku lo guia nan durante e próksimo temporada.
Keda pendiente pa mas informashon…


text:
Maria Maai – Diasabra mainta un Kia Sportage cu e nummer plaat Angela a ser haya ariba veld di Olympic.
E doño lo a avisa polis un rato prome cu e nan a horta su auto, e auto lo tawata na un adres na Macuarima.
Na e sitio e doño tambe a yega y a conta cu e anochi prome e lo a lubida di lock su otro auto, cu ta un Chevrolet Aveo.
Den oranan di marduga antisocialnan lo a habri e auto y a reboltea tur cos. Aki ta caminda nan a bin a haya e spare key di a Kia Sportage.
Nan a start e Kia y bay cune. Den e auto aki tambe nan a reboltea, manera nan ta buscando algo.
Nada di e auto a wordo desmantela, pero si nan a bay cu e jabi di spare.
Polis a laga tow e auto pa por haci investigacion.


text:
Rare Beauty ta e marca di beyesa di e pop star, Selena Gomez, cu tin como proposito pa saca e miho version di cada ser y apoya su fundacion Rare Impact. Rare Beauty ta surgi cu e idea pa haci cu e hendenan ta sinti bon cuidando nan cutis y utilizando e productonan di makiyahe, pero sin laga nan esencia y pa semper sigui ta nan mes.
E fundacion Rare Impact ta sostene e hendenan cu tin problema di salud mental. Su obhetivo ta pa yega na 100 miyon dollar den e siguiente dies aña, pa yuda e servicionan cu ta duna na e hendenan cu dicho caracteristica den e comunidadnan marginal. For di e benta di e productonan di beyesa lo destina 1% na e fundacion pa aumenta e accesonan di e recursonan pa salud mental, y tambe tur e recaudacion di fondo cu lo wordo haci.
Esaki no tur loke nan ta bay aporta, pero tambe a crea Rare Beauty Mental Health Council, cu ta consisti di un comision di experto di universidad- y organisacionnan specialisa den salud mental, y asina yuda cu e strategia di e linea di beyesa por tin un impacto positivo mas grandi. Den un video publica riba su pagina, Selena Gomez a mustra con hunto cu su ekipo nan ta realisando e pruebanan di color y textura, cu ta duna e indicacion cu e productonan protagonista lo ta lipstick, blush y productonan di makiyahe en general.


text:
Mep Den Staten
Oranjestad-Fraccion di MEP a sostene e ley di beloodsing cu a wordo trata den Parlamento 15 di April ultimo, pa asina cu cumpli cu e meta cu ancra den e ley di Loods for di anja 1937 cu no a keda formalisa ora cu Aruba a haya su Status Aparte 1 di Januari 1986. E meta di e ley ta pa limita e aansprakelijkheid/liability di Pais Aruba, APA/Havenbeheerders en caso cu dor di negligencia grave di un loods un accidente/incidente pasa den nos wafnan/awanan territorial. Tambe e ta pone e tarea, autoridad y responsabilidad den man di Gobierno/ Direktie Scheepvaart y APA pa na Aruba nos sigura cu nos tin Loodsnan den servicio cu haya e miho opleiding posibel pa asina limita e posibilidadnan cu accidentenan por pasa cu consequencianan di claims contra nos Pais y APA. Tambe e ley di Beloodsing aki nos ta mira necesario envista cu APA kier yega na un cooperacion cu ASTEC pa operacion di nos wafnan cu nos di Fraccion di MEP ta sumamente critico riba dje pero esey lo wordo atendi den cuadro di un otro Ley cu lo ta proximamente na Parlamento pa wordo debati.
Fraccion di MEP a enfatisa e hecho cu ta necesario pa nos tin un Direktie Scheepvaart di Aruba fortifica den su structura, personal y plan pa futuro pa asina tene cuenta cu retonan nobo premira pa futuro. Den nos awanan territorial e trafico naviero ta bai aumenta dor di exploracion di gas y tambe dor di e plannan di Gobierno pa stimula un industria di actividadnan offshore di trasciegado/bunkering entre otro. Den cuadro di esaki e ta bira aun mas necesario un Direktie Scheepvaart cu ta funccionando optimalmente.
Fraccion di MEP cumpliendo cu nos deber di traha den interes general di nos Pais y nos Pueblo a duna finalmente nos aprobacion na e Ley di Beloodsing, Nota di Cambio y Amienda presenta.


text:
KRALENDIJK – E ta un tradishon ku tur aña e último djasabra di luna di òktober, miles di persona ta subi kaya ku nan radio sea individual òf den grupo di famia i amigu pa buska pampuna ku Live 99.9 Fm den diferente bario rònt Boneiru ku oportunidat di gana premio nan fabuloso kortesia di diferente empresa aki na Boneiru. Un alegria enorme i lokura total esaki ta trese riba kaya. Adulto i mucha chikitu ta partisipá. Tráfiko ta stanka na tur sitio ku Aimed Ayubi, direktor di emisora menshoná ku tin un pampuna skondi den e área. Hendenan ta disfrasá tur manera pa aparte di buska pampuna, nan sobresalí.
Un evento grandi ku asta a kuminsa haña bishita di gruponan ku ta bini pa partisipá for di Kòrsou i Aruba.
E aña aki lamentablemente pa motibunan ya konosí, gerensia di Radio Live 99.9 Fm a tuma e desishon pa no organisá e popular evento. Mirando magnitut di e aktividat, esaki lo tabata imposibel pa organisá. Ku poder di Dios, Live 99.9 Fm huntu ku empresanan lo organisá Buskamentu di Pampuna otro aña 2021 riba 30 di òktober. Save the date & Take Care!


text:
MÉHIKO — Piratas de Campeche sorpresivamente a laga Yurendell de Caster den libertat ayera. E ekipo ku ta na penúltimo lugá den e Liga di Beisbòl Mehikano a kontrata Yurendell dos siman pasa. Den e dos simannan aki Yurendell a logra un promedio di .226 ku 2 honron i 5 kareda empuha.
Prome ku Yurendell a pasa pa Piratas de Campeche e pelotero tabata ku e ekipo di Toritos de Tijuanaden e Liga Norte de Mexico. Akinan e pelotero a logra un promedio di .308 ku 4 honron i 22 kareda empuha den 47 partido.


text:
REPÚBLIKA DOMINIKANA — E ekipo di Toros del Este den e Liga di Beisbòl profeshonal Invernal na Repúblika Dominikana a anunsiá ku nan a yega nan un akuerdo ku picher Shairon Marits. Segun e ekipo di Toros, Shairon lo ta nan Repúblika Dominikana mañan pa asina inkorporá su mes na e ekipo.
Martis, di 28 aña e picha temporada tras di lomba den Liga Independiente di Beisbòl Profeshonal. Ku e ekipo di Lincoln Saltdogs, Shairon a logra un rèkert di 6-3 ku un efektividat di 3.73 den 16 salida.
Den pasado, Shairon a hunga Beisbòl Invernal na Venezuela, ku e ekiponan di Navegantes de Magallanes i Tiburones de La Guaira respektivamente.


text:
Sigur p’ami tabata un honor di por a forma parti di e Award Night di AVB cu a tuma lugar diabierna ultimo na Cas di Cultura. Un anochi di gala caminda e for di e caranan di e nominadonan bo sa cu nan ta sinti nan mes orguyoso. Un anochi hopi bunita. Durante e Award Night Arubaanse Voetbal Bond a reconoce e hungadonan for di categoria U-9 Plata te cu Division Honor. Tambe a reconoce coach y refereenan cu mas a destaca den e Campeonato 2021-2022.
A tocami e honor di, hunto cu presidente di AVB, duna homenahe special na 4 Club Miembro cu a cumpli 75 aña of mas. E 4 Clubnan aki ta S.V. Racing Club Aruba, S.V. La Fama, S.V. Bubali y S.V. Dakota. Un pabien na cada un di nan. Tambe mi a hiba palabra caminda mi a felicita AVB cu nan celebracion di 90 aña y a elogia nan cu e anochi bunita y importante aki. Mas cu claro a felicita tambe tur nominado, ganador, club y tur esnan cu a ricibi un reconocemento. Mi a tuma tempo special pa gradici tur boluntarionan cu ta traha pa AVB of pa e clubnan deportivo cu ta inverti nan tempo personal y familiar den trabounan boluntario asina importante pa cu desaroyo deportivo di nos mucha y hobennan. Un trabou valioso cu mester keda reconoci y aplaudi.
Durante mi speech mi a subraya, manera semper, e importancia di formacion deportivo como parti di e formacion total di un ser humano. Mediante deporte nos ta logra inculca y desaroya aspectonan asina importante pa un ser humano por ta exitoso den bida y por bira un futuro lider. Un aspecto cu a impreciona mi e anochi aki ta e documentacion cu AVB ta bezig cu ne di nan federacion. E historia di AVB, di nan lider y boluntarionan, di nan hungadornan. Mi ta sigur cu esaki lo ta di un balor imenso pa loke ta trata nos herencia deportivo. Mas y mas nos mester incentiva e parti di documentacioin di nos historia. Asina nos por logra salvaguardia nos herencia pa future generacionnan.
Mi ta termina felicitando AVB cu un anochi bon hinca den otro y cu a cana hopi bon mes. Pabien na full e comision organisado. Mi ta spera di curason cu nan ta sigui cu e Award Night tur aña.


text:
Bo ta biba of laga di biba? Asina hopi ta laga sa y asina tin hopi ta gusta menciona. Pero kiko en realidad ta e berdad su tras. Bo ta rechasa bida pa acepta morto, o vice versa, rechasa morto pa biba. Hopi di nos grandinan ta bisa; “Ay Dios, ta mihor bo yude of tume”. Y esaki naturalmente ta un insulto, paso e equis persona ki no ta bay ni dilanti, ni patras. Of tambe e por ta pasando den un situacion penoso, cual e no por saca su curpa for di dje.
Biba of laga di biba? Biba pa awe, biba pa mayan? Asina cada ken ta scohe nan mesun credo, pa adapta nan bida diario na dje. Filosofonan y sabionan lo bisa cu algun ta biba liher pa muri jong, otro lo bisa, Mens sana en corpore sano, pa expresa nan ideologia y nan logronan. Pero asina mes, cada ken ta carga nan cruz, asina mes cu nan ta pagano, paso nan sa cu sin esfuerso, no tin mayan. Castigo corporal, mente inhunda cu informacion, curpa no tin sosiego, pero asina mes, no tin paracion. Mi tin di biba y sigi biba y biba bay. Mi tin di come, bebe y drumi bay. Manera awe, sigur lo tin un mayan. Mi hogar ta mi forsa y mi cuminda ta sagrado.
Mi oracion di anochi, ta mi vos, mi mirada y mi guia. Mi man extendi ta pa yuda otro, asisti na sacrificionan y duna tur loke mi por pa yuda mi prohimonan. Egoismo sigur lo ta mi caida.
Biba of laga di biba? Un bida, un caminda, un alma. Abo lo no ponemi sosega, pero esun cu ya caba a aceptami den su brasa. Cerca dje mi ta encontra amor, pas, divinidad y sobre todo mi mente semper lo ta relaja. Mi bida den bo man, no tin mucho balor. Den mi propio man ta conta solamente Memento mori y loke mi ta bay laga atras. For di antanyo nos ta existi caba, un creation perfecto, cual ta hiba nos na un caminda derecho. Pero tur locual nos ta encontrando aki, nada mas no ta puro, ni sikiera e fruta di e mata mas precioso. Acaso no ta e prome fruta mes a pone nos den un situacion penoso.
Biba of laga di biba? Mi a supla bida den bo curpa, un aliento cu ta contene tur e elementonan di Gaia. Tuma esaki como un Memento vivire, paso e ta contene tur locual ta wordo encontra entre cielo y tera y ta keda na bo pa engrandece y no enlokese. Pa siglonan caba nos sa kiko nos ta hasi kinan, pero nos no kier realisa, pero al contrario, nos kier sigi busca un contesta complica cu lo keda bruha nos dia pa dia mas. Ancianonan ta di acuerdo cu nan wowo por ya caba wordo sera sin mira atras. Mucho remarke no tin di duna mas solamente cu Mortui Vivos Docent y pa pone bon atencion. Un bida biba den e caminda di claridad a dunanan e forsa pa cria nan mes y esunnan mas stima. Mihor ehempel un no por sigi.
Biba of laga di biba? Ta kiko mas bo kier sa, pa sigi bo caminda felis y no esun frustra. Demasiado palabra pa describi e situacion lo crea confusion y apesar di tur cos, nous ne cherche le vrai que pour faire le bien.
Autor : Aldrick Figaroa ©
Aldrick Figaroa tin un Facebook page dedica pa poema bou di nomber di Rincon di Poesia.
“Though the favorites of the gods die young, they also live eternally in the company of gods.”
Friedrich Nietzsche, “The Birth of Tragedy”


text:
E forma cu nos ta pasa e periodo di Cuaresma a cambia. Hendenan riba 50 anja por corda con antes nos no tabata come nada dushi den Cuaresma.
E forma cu nos ta pasa e periodo di Cuaresma a cambia. Hendenan riba 50 anja por corda con antes nos no tabata come nada dushi den Cuaresma. Na scol nos tabata haja un potchi unda nos tabata warda tur cos te ora cu Cuaresma pasa nos ta come nan. Cuaresma tabata un periodo di kietud, pa hende por refleha riba bida, morto y resureccion di Hesus.
Awendia den Cuaresma tin tur sorto di actividad festivo y jen di desorden. Toch ainda tin hende cu ta mantene tradicion di nan mayornan y ta tuma Cuaresma como un periodo pa refleha riba bida. Y pakico no? Den e quietud di nos bida, den semana santa, ban pensa kico nos kier aporta pa un mundo mas felis. Si Hesus por a wak bo di un distancia, kico e lo pensa di bo bida?
Den e fin di siman druk aki, ban usa nos birtudnan. Cortesia, pasenshi, compashon,. Corda cu no ta den e ‘cosnan grandi’ e milagernan di bida ta sinta, pero den e milagernan chiquito cu nos ‘cada un’ por hasi tur dia…dor di lanta mainta y dedica nos bida na ‘sirbi’ bida, ta positivo, pidi despensa pa e foutnan y dolornan di pasado. Podise nos por juda crea un miho mayan, dor di crea un miho ‘awe’ den cada momento cu nos ta biba, cu nos ta existi…Y si Hesus por wak mi for di un caminda den e cuaresma aki, mi lo spera cu e lo ta satisfecho cu loke e ta mira.
Wak akinan con hopi cos tin cu bo por hasi pa laga e muchanan pasa un dushi vakantie.
Den e dianan aki e muchanan di kleuter y scol basico ta na cas, tin vakantie. Joepie! Tin mucha ta bay campa cu nan famia. Leuk! Pero tin ora nan ta fastidia nan mes.
Pero esey no ta necesario, pasobra ta net den e dianan aki tin asina tanto cosnan leuk pa traha cu e tema di Pasco Grandi. Hopi famia ta organisa buscamento di webo pa dia di Pasco Grandi. Esaki ta net un bunita ocashon pa usa materialnan simpel pa traha cosnan bunita cu e muchanan jong. E no mester costa hopi placa, pero meste paga tino pa no benta e cahanan di webo, baki di manteca, cups di karton of cups di color of karton bieuw afo. Mester di potlood, stift of krijt y ehempelnan di internet. Wak riba e siguiente linknan of bay riba Google y busca obra di man pa Pasco Grandi den bo idioma favorito y dal bay y ser creativo cu e muchanan. Wak akinan con hopi cos tin cu bo por hasi pa laga e muchanan pasa un dushi vakantie.
No concentra solamente riba e cosnan di adulto, pero sa cu como adulto nos tin un rol importante den formacion di nos muchanan. Den e dianan aki nos dilanti cultiva y brasa bo famia. Corda riba e esencia di Pasco Grandi y e ehempel di Cristo. Un ehempel di e amor di mas halto. Bendicion.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Hopi hende ta puntra kico e webo y e conenchi tin di hasi cu otro? Un conenchi no por pone webo, toch? Esey ta berdad! Pero tanto e webo y e conenchi tin di hasi cu e esencia di Pasco Grandi cu ta ‘bida nobo’. Originalmente e celebracion di ‘bida nobo’ ta bin di paisnan Europeo cu ta celebra e periodo cu frui ta caba y primavera ta cuminsa. E periodo aki flornan ta sali atrobe, e parhanan ta pone webo y e conenchinan ta nace. Pasco Grandi ta conta nos di e resureccion di Hesus Cristo. Di su bida nobo y nos bida nobo. Historia a pone cu cerca e muchanan chikito, e dos tradicionnan aki a cay hunto den e celebracion di Pasco Grandi.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Con exactamente e conenchi y e webo a bin hunto den e buscamento di webo nos no sa exactamente. Podise pasobra esaki ta un forma mas facil pa muchanan compronde kico bida nobo ta. Si nos wak bon tin hopi elemento educativo den e buscamento di webo. E mucha mester hasi su best pa e haja e webonan. Si e logra, e tin un recompensa, e ta haja un regalo. E mucha ta sinja hasi actividad hunto y hunga cu otro mucha. Nan ta verf e webo y esaki ta tene nan bezig na un forma creativo. Tur esaki ta sinja e mucha cosnan cu por benefici’e ora e bira grandi. E ta sinja balornan educativo y creativo. Leuk pa sa, toch?


text:
Curaçao Clean Up ta hasi un yamada na komersio, instansia partikular, skolnan, instansia públiko, sentronan di bario, iglesianan i prensa pa ban limpia Kòrsou
Luna di sèptèmber ta luna di Limpiesa i Curaçao Clean Up durante e luna aki ta rekordá un i tur riba e importansia di limpiesa di nos pais. Curaçao Clean Up ta hasi un yamada na hinter komunidat spesialmente komersiantenan, skolnan, organisashonnan deportivo/sosial, sentronan di bario, iglesianan, bisiñanan, prensa i gruponan di interes pa partisipá na e akshon mundial di limpiesa di e luna aki. Organisá bo grupo, registrá na www.worldcleanupdaycuracao.org pa e djasabra, 18 di sèptèmber, pa hasi bo aria limpi i mantené limpi. Probechá di hasi e evento di limpiesa mundial aki mesora un evento sosial (teniendo kuenta ku tur regla vigente di Covid) ku sigur lo kontribuí na relashonnan sano.
Un isla limpi ta bon pa nos tur su salú, (sushi ta trese tur sorto di bestia i insekto), pa nos ekonomia, (kòrda riba turismo: un turista reklamá ku Kòrsou ta sushi ta mal propaganda pa nos isla). Ta bon pa nos laman(turismo di sambuyá) artefaktonan di plèstik ta mata bida bou di laman.
Aktualmente e problema di sushedat mas grandi, ta e shushi ku ta dualu, paso outomobilístanan ta tira shushi for di outo i esaki ta bula bai pega den e matanan kantu di kaminda. Esnan ku ta kore nan ruta di tur dia no ta ni mira esaki mas. Curaçao Clean Up ta alertá riba e siegedat di sushi (‘trash blindness’) aki. Tiramentu di sushi ilegal den mondi tambe ta un problema ku ta trese malesa, paso shushi den mondi ta trese plaga.
E aña aki ta di 9 bes ku Curaçao Clean Up ta organisá un limpiesa nashonal riba e dia Mundial di Limpiesa,hdjasabra, 18 di Sèptèmber próksimo, for di 7 or pa 11 or di mainta. E aktividat ta un akto simbóliko pa sigui konsientisá komunidat riba e importansia di un isla limpi. Huntu ku 180 pais, Kòrsou tambe ta bai forma parti di e evento mundial di limpiesa mas grandi ku ta e ‘World Clean Up Day’ 2021.
Kòrsou bo tin dushi hende i nos stima nos isla. Ban bira mas konsiente ku nos mester keda tene nos isla limpi. Ban p’è!
Registrá awor na www.worldcleanupdaycuracao.org
Saludo kordial,
Direktiva Fundashon Curacao Clean Up
Tel. 5154169


text:
Sekshon di Kultura, Arte i Literatura (SKAL) i Komishon Di Luna Yen ta kontinuá ku aktividatnan segun su kalènder kultural. Riba djabièrnè 12 di ougùstùs 2022 lo tin e evento ‘E Anochi Ku Luna Yen’ di 7or pa 9or di anochi den Rincon na Fundashon Cocari. E tema di e anochi ta “Kaminda di bida “. Un anochi ku poesia bou di e luna yen. Anochi ku Luna Yen ta un evento sosial di pueblo i pa pueblo, pues un i tur ta kordialmente bonbiní.
Personanan di Playa ku tin mester di transporte por hasi uso di un bus ku ta sali for di SKAL 18:00-or pa bai Rincon. Ta pidi tur esnan ku ke hasi uso di e servisio di transporte pa hasi reservashon na tempu na SKAL of yama +599 715 5323. Di e forma aki nos por hiba un mihó komunikashon ku otro.
Manera semper, ta keda liber na kada bishitante pa trese algu di boka dushi pa kompartí ku otro bishitantenan i un súplika pa tur hende bini ku nan propio stul. No neglishá bo kapasidat i bin demostrá ku bo por. Nos ta apresiá i respetá tur obra, ku eksepshon di palabranan bulgar, polítika, problemanan personal i tur loke ku no ta kuadra ku e meta di e evento.
Anochi ku Luna Yen ta un inisiativa ku a nase den pasado for di algun siudadano ku gran pashon pa nos idioma papiamentu. SKAL ta keda pone énfasis ku meta prinsipal di e evento pa stimulá otro pa skirbi, deklamá, konta storia, kanta òf presentá obranan kòrtiku na papiamentu.
Pa mas informashon por tuma por tuma kontakto ku kolaboradónan:
Yùfrou Yoi Helmeyer- Marsera; +599 9 516 6560
Magali Sumter; +599 9 565 0947
Ubaldo Anthony; +599 717 4935
Orlando Francisca; +599 786 2131 òf +599 7962131
SKAL; +599 715 5323


text:
“El a manda mi bai Herusalèm pa proklamá pa tur hende tende: ‘Esaki SEÑOR ta bisa: “Mi ta kòrda kon fiel bo tabata den bo hubentut, kuantu amor bo tabatin pa Mi tempu ku nos a kaba di kasa i kon bo tabata sigui Mi den desierto, e tera ei sin vegetashon. Israel, e tempu ei bo tabata di Mi so, konsagrá na Mi manera promé produkto di mi kosecha; tur esnan ku a tribi mishi ku bo, tabata kulpabel i Mi a laga desgrasia baha riba nan.” ’ Asina SEÑOR a bisa.”
Yeremías 2:2 – 3
Bo ta kòrda ora Dios a saka bu for di Egipto, di e situashon ku a hasi bu katibu?
Bo a drenta e desierto i aya El a sigui kuida di bo, sin laga bo falta nada…
Bo a separá for di tur kos, kombirtiendo bo mes den un di Su santunan i bibando pa agrad’É na promé lugá.
Kiko ta impidí bo di sigui biba den e promé amor?


text:
*Na 2017 a tuma dos luna pa negocia un acuerdo di coalicion - ORANJESTAD (AAN): Evelyn Wever-Croes den su pechi di lider di Partido MEP,
a duna un discurso diasabra madruga despues cu e resultado di eleccion a bira conoci.
Wever-Croes a manifesta hopi emociona, meymey di tur su team y un multitud cu a reuni na Cede di partido MEP, cu e ta felicita pueblo di Aruba pa un dia di eleccion ehemplar.
El a felicita tambe e partidonan cu saca asiento y cu a presenta bon ideanan pa por soluciona e problemanan di e pais.
"Pueblo a aproba e maneho di Partido Movimiento Electoral di Pueblo. Pueblo a aproba e hecho cu nos a bin ta bringa pa integridad den gobernacion y pueblo a reconoce e trabao duro y e sacrificionan grandi cu a wordo haci den maneho di nos pais den e ultimo tres aña y nuebe lunanan aki pasando den e peor crisis cu nos pais y mundo henter a conoce", a bisa.
El a remarca cu e ta hopi contento cu Partido MEP ta e partido mas grandi di Aruba. Aparte di esaki pueblo a papia cla y pueblo a pidi coalicion y "nos di Partido Movimiento Electoral di Pueblo ta cla y dispuesto pa forma e siguiente coalicion pa e gobierno di Aruba".
"Nos ta cla pa asumi e responsabilidad ey, no cu menasa, no cu forsa, pero cu dialogo pa yega na acuerdonan den e mihor interes pa Aruba na prome lugar", Wever-Croes a manifesta.
Na 2017 a tuma dos luna pa negocia un acuerdo di coalicion y no tabata facil, a enfatisa. Lo warda riba Gobernador su desicionnan di apunta un informador cu lo sondea posibilidad cu e diferente partidonan y despues lo apunta un formador pa forma e siguiente gobierno, e lider di MEP a expresa.
El a finalisa bisando cu nan lo continua cu e esfuersonan di recuperacion di Aruba.


text:
KRALENDIJK – Djadumingu algu promé ku 2’or di mèrdia a drenta notifikashon riba e number 911 na warda di Polis ku un aksidente di tráfiko a kaba di tuma lugá riba e kaminda ku ta kondusí pa Rincon na altura di ‘Wanta Brek Snèk’. Promé indikashon tabata mustra ku ta trata aki di un aksidente serio. P’esei a dirigí dos ambulans pa e sitio i a manda pidi tambe ‘rescue wagen’ di kuerpo di bombero pa bin yuda mirando ku un di e vehíkulonan a bai resultá den mondi despues di e choke.
For di un investigashon preliminar ku a hasi na e sitio ta indiká ku un vehíkulo Audi koló shinishi (Outo 1) bayendo direkshon Playa lo mester a baha velosidat pa bai lora na altura di e snèk menshoná i un pikòp Toyota Hilux (Outo 2) biniendo ku velosidat haltu no por a wanta brek na tempu i konsekuentemente a dal tras di e Audi. E outo di famia a bai resultá kantu di kaminda i e pikòp den mondi.
Polis di tráfiko i CRS a presentá na e sitio pa tuma datonan di e aksidente. E shofùr i pasahero di e pikòp tabata levemente herida i personal di ambulans a chèk nan na e sitio mes. Shofùr di e outo tabata keha di doló na su garganta i ambulans a transporté pa hòspital pa kòntròl médiko. Daño material na ambos vehíkulo ta konsiderabel.


text:
Djasabra 25 di sèptèmber 2021 Kiwanis Club of Kralendijk, Bonaire a selebrá instalashon di e direktiva nobo pa e aña Kiwanístiko 2021-2022 ku un sena festivo. Durante e evento aki, ku tabata modesto dor di medidanan kontra Covid-19, tambe a instalá miembro noboNatalie Leito ofisialmente.
Den su diskurso Presidente saliente Ricard Nicholson a elaborá tokante e proyektonanrealisá den aña 2020-2021, por ehempel e Radiothon den kolaborashon ku Lions Club Bonaire i Rotary Club Bonaire ku aunke tabata tin medidanan di Covid-19 a rekoudá un bunita montante pa Voedselbank, Voeding op School i e paketenan pa beibi. Tambe Presidente Ricard Nicholson a gradisí tur miembronan pa nan trabou duru i empeño pa yuda muchanan di Boneiru durante su dos añanan di presidensia. Nicholson a desea Presidente nobo, sra. Derchlien Vrolijk-Dijkhoff hopi eksito. Despues di e diskurso, a yama e miembronan di direktiva nobo dilanti pa wordu instalá pa e invitado spesial Luitenant Gouverneur di Distrito 26, sra. Natalie Daal.Despues di a enfatisá e responsabilidat di kada un di e miembronan di e direktiva nobo, LG Natalie Daal a instalá Direktor di Servisio na Komunidat Emily Kocks, Direktor di Rekaudashon di Fondo Marilijne Kats, Direktor di PR Perla Nicholson, Direktor di Miembresia Mimi Dongen, Sekretario Marisol Vrolijk, Tesorero Alicia Xuan-Krijgsman, Èks Presidente Inmediato Ricard Nicholson i Presidente Derchlien Vrolijk-Dijkhoff. Den su prome diskurso komo presidente, sra. Derchlien Vrolijk-Dijkhoff a gradisí Èks Presidente Inmediato Ricard Nicholson pa su trabou duru durante e añanan Kiwanistiko ku ta tras di lomba. Tambe Presidente Vrolijk-Dijkhoff a entregá un plaka di rekonosementu na sr. Nicholson na nomber di tur miembro. Presidente Vrolijk-Dijkhoff a gradisí invitadonan LG Natalie Daal i Presidente di Lions Club Bonairesra. Blancaflor Nicolaas pa nan presensia i a klausurá ku e promesa ku Kiwanis Club of Kralendijk, Bonaire lo sigi traha duru pa bienestar di tur mucha i komunidat di Boneiru.


text:
Kralendijk, Bonaire C.N.
Awe ta un dia históriko den e mundu sindikal na Boneiru, segun ami, awe despues di 42 aña ta bai tin un referèndem atrobe, entre ABVO i AFBW.
Loke mi por kòrda ta ku 42 aña pasa, den aña 1979, mediador di gobièrnu sentral a tene un referèndem pa asina e trahadónan eligié a base demokrátiko ken nan ke pa ta nan representante.
Mi tabata presidente di AFBW e tempu ei i den e referèndem ei a tuma parti AFBW i BPWU, presidente di BPWU e tempu ei tabata hermano J. Landwier.
Si ami bai bek den historia i aktualmente, no a bini ningun kambio debí ku ta e mesun fechoria nan ta tumando lugá pa loke ta e referèndem entre ABVO i AFBW, ku mester bai wòrdu tene segun lei.
Ta kore un kampaña shushi, ta spanta trahadónan, alabes ta intimidá trahadónan ku ta okashoná intrankilidat laboral.
Den luna di aprel 2021 e sindikato AFBW a haña bishita di trahadónan mal kontentu , aktualmente miembronan di ABVO. Na yüli 2021 atrobe a surgi un intrankilidat laboral,kaminda trahadónan di Selibon a bolbe aserka AFBW, ku e petishon pa bira miembro di AFBW, debí ku nan no tin e konfiansa mas den ABVO. Direktiva di AFBW komo un federashon responsabel no por laga e trahadónan pa nan kuenta. AFBW a duna trahadónan un splikashon di e proseso ku mester bai tuma lugá. Pa kuminsá tur trahadó di Selibon ku ta miembro di ABVO mester entrega nan karta di retiro na ABVO alabes na gerensia di Selibon ofisialmente.
AFBW a pone sekretario di “dienstgroep” ABVO Boneiru korektamente na altura i a partisipá esaki den un reunion di USIBO tambe. Aktualmente AFBW tin 48 trahadó inskribí komo miembro di AFBW alabes a avisá gerensia di Selibon di e intrankilidat di miembronan registrá boluntariamente.
Lei di referèndem ta preskribí e siguiente:
Lei konflikto laboral 1946-BES.
Artíkulo 9 insiso 1;
E mediadó spesial por obligá pa aparesé dilanti di dje i eventual dilanti dje komishon doño di trabou i trahadó pertenesiendo na un partido, dirigentenan di sindikato ku ta òf ku su miembronan ta un di e partidonan i tambe testigunan i ekspertonan.
Insiso 2;
Es ku wòrdu demanda tin obligashon di aparesé i duna tur informashon deseá.
Insiso 3;
E mediadó spesial por duna òrdu na ekspertonan ku aprobashon di representante di reino pa hasi un investigashon.
Pa trese trankilidat laboral na Boneiru tantu AFBW komo Selibon a pidi mediador di gobièrnu den persona Sr. Anselmo Pontilius pa organisá un referèndem i haña klaridat ta kua di e sindikatonan tin mayoria trahadó komo miembro. Demokrasia sindikal ta e prinsipio di kada trahadó individual pa skohe kua sindikato nan ke afiliá na dje, “punto”.
AFBW ta keda pendiente pa ku e resultado.


text:
Britannia lo enfrenta Estrella den e partido inicial di play-off AVB Division Honor 2017- 2018. Un wega sigur yena cu anticipacion despues di un campeonato regular cu no tabata hasi falta ‘paridad y sorpresa’. Na hopi oportunidad tabata dificil pa predeci ken lo gana entre e top seis ekiponan riba tabla di clasificacion. Entre e top seis ekiponan aki ta tur por gana e otro riba un dado dia, pero awo ta play-off, ta un otro nivel di wega atrobe, ya cu e ekiponan conoce otro mas miho, esey combina cu un nivel y presion mas halto cu campeonato regular, lo bay ta hopi interesante, awo si cos a bira serio. Britannia a clasifica pa play-off debi na e gran victoria riba e campeon di Aruba Nacional den e penultimo siman di e campeonato regular, e wega ey hunto cu e victoria riba e lider di e campeonato actual, Dakota, den siman 5, tabata e “highlight” nan di e campanja aki pa e Pumanan. Un anja unda nan tabata hopi competitivo, vooral ora ta toka pa nan hunga cu e ekiponan grandi den top, un indicacion di kiko Britannia lo por hasi den play-off? Britannia riba papel ta ‘rank’ como number cuater entre e cuater miho ekiponan di Aruba su top futbol bayendo den play-off, cu un saldo di gol di +11, un poco abou compara cu e otro tres ekiponan, door di e suma di golnan anota di 36 versus un total di gol permiti di 25 (un so mas cu Nacional realmente), Britannia por tin posesion di bala, y nan por rota, kizas ta cu just nan por tira mas riba e porteria contrario p’asina incrementa nan chensnan di anota. Britannia lo tin e label di ‘underdog’ den play-off no tin duda, pero, esey por hunga den nan man. Ta importante pa Britannia mantene disciplina cu fe den nan sistema, cu ta rekeri pasenshi, p’asina hunga nan wega di posesion, toke, pase di bala, teniendo e bala for di nan rival, na un manera di bisa, sconde e bala, pero nan mester por anota tambe. Britannia por anota, esey no tin duda, pero mester di mas gol, mas hungado cu lo por yuda Sebastian Montoya y Luis Estrada (cu entre nan dos tin mita di tur e golnan di Britannia) den e departamento ey, vooral tambe considerando cu Estrada, importante tambe den volante di e Pumanan, pero, e ta necesario tambe pa anota gol pa su ekipo den e rol di volante ofensivo, mester por cubri p’e den medio-campo den e caso ey. Britannia mester prueba cu nan ta mas cu just Montoya y Estrada den e play-off aki, nan dependencia riba nan dos ta grandi, futbol ta un wega di ekipo di diesun hungado riba cancha, si solamente nan por explora e opcion ey, nan lo por sorprende!
Estrella mane nos a yega di bisa tabata consistente henter e campeonato aki, esey tambe a yudanan consagra como campeon di “Copa Betico”, e ekipo tambe ta bon balansa for di e posicion di portero te cu e delantero nan. E ekipo aki tambe ta uno di un bon “spirit”, nan ta hunga cu hopi motivacion, nan defensor central y capitan Francois “Pancho” Croes ta e ehempel di esey, e inspiracion pa cu e resto di e ekipo. Estrella su ‘doel saldo’ e anja aki ta un di e mihonan, mas balansa esey ta sigur, nan a anota 44 gol (di dos miho) y a permiti solamente 20 gol (di dos miho tambe) pa un +24, impresionante. Estrella ta un ekipo cu ta bon establece riba cancha, nan ta traha for di patras pa dilanti cu control di bala y bon pasenan. Nan linea di defensa no ta move hopi, ocasionalmente Pancho sa bay den atake y efectivo, lagando David Dubero den e rol di lider di defensa, mayoria biaha nan ta defende den zona, nan ta keda bon para riba nan linea, na un manera di bisa Estrella ta conservativo, nan ta hunga un wega solido, disciplina cu poco risico innecesario. Phaedrick Baromeo ta bay ta clave den medio campo pa distribucion di bala pa Hugo Robert y e otro delanteronan, pero tambe pa subi y busca gol su mes, mas ainda cu e ausencia di Norvianel Naar, e di dos goleador di e Naranjadanan despues di Robert, apesar cu toch Naar tabata tambe un riesgo den e departamento di disciplina cu algun biaha por a desbalansa e “team-spirit” di e club di Papilon. Parce cu toch awor e refuerso di Jeanpierre van der Linden a bira un realidad pa Estrella, un bon noticia pa nan sin duda pa nan wega ofensivo, cu e noticia aki nos por bisa cu Estrella por wel di ta un gran favorito pa bay final, pero, ban wak prome kiko nan ta bai hasi contra Britannia den e wega inaugural aki.


text:
Meteo Aruba ta informa tocante condicion di tempo. Pronostico di tempo valido te cu Dialuna 30 di Januari 2017
Tempo: Diadomingo anochi: levemente te parcialmente nubla sin awasero di importancia. Den marduga y dialuna: parcialmente nubla cu un awasero breve.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 06:40 pm y lo sali mañan mainta 07:06 am.
Biento: modera te basta fuerte y for di direccion oost; forsa 3 te 5 (12 te 39 km/ora, 7 te 21 nudo). Den dia fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo).
Situacion general di tempo: Den proximo 24 ora un aumento temporal di humedad den oranan di marduga y mainta por produci un awasero breve riba isla di Aruba.
Condicion di lama: Olanan di lama lo ta for di direccion oost noordoost cu haltura di 4 te localmente 7 pia.
Alerta: Debi na biento relativamente fuerte , lama por ta un poco bruto na cierto parti di nos costa. ta pidi usuarionan di lama pa tene esaki na cuenta.
Temperatura di superficie di lama 26 grado Celsius.
Registracion di temperatura (celsius) y awacero (mm) den ultimo 24 ora :
Airport Max 31 / min 25 / 0.0
Hadicurari Max 28 / min 25 / 0.0


text:
Resultadonan di Beisbòl Liga Grandi ayera:
- Milwaukee Brewers a derota Philadelphia Phillies ku skor di 7-4
- Texas Rangers a gana Baltimore Orioles ku skor di 8-1
- Boston Red Sox a derota Toronto Blue Jays ku skor di 3-1
Xander Bogaerts a konektá 1 doblete(16) den 4 turno na bate ku 2 kareda empuha. Xander tin un promedio di .294
- Cleveland Indians a gana Tampa Bay Rays ku skor di 7-1
- Minnesota Twins a pèrdè di Cincinnati Reds ku skor di 11-7
- Kansas City Royals a pèrdè di Houston Astros ku skor di 6-1
- Los Angeles Dodgers a pèrdè di Arizona Diamondbacks ku skor di 10-6
Kenley Jansen no a picha den e partido aki
- Colorado Rockies a pèrdè di Oakland Athletics ku skor di 7-1
- New York Yankees a pèrdè di Los Angeles Angels ku skor di 4-1
Didi Gregorius a konektá 2 hit den 3 turno na bate ku 1 base por bola i 1 kareda anotá. Didi tin un promedio di .238
Partidónan di Liga Grandi pa awe:
- Milwaukee Brewers kontra Philadelphia Phillies
- Texas Rangers kontra Baltimore Orioles
- Boston Red Sox kontra Toronto Blue Jays
- Pittsburgh Pirates kontra Detroit Tigers
- Chicago Cubs kontra New York Mets
- Cleveland Indians kontra Tampa Bay Rays
- Minnesota Twins kontra Cincinnati Reds
- San Francisco Giants kontra Miami Marlins
- Washington Nationals kontra Atlanta Braves
- Kansas City Royals kontra Houston Astros
- Chicago White Sox kontra St. Louis Cardinals
- Los Angeles Dodgers kontra Arizona Diamondbacks
- Colorado Rockies kontra Oakland Athletics
- New York Yankees kontra Los Angeles Angels
- Seattle Mariners kontra San Diego Padres
Breve:
- Ainda e organisashon di Baltimore Orioles no a tuma un desishon riba Jonathan Schoop. Ayera Jonathan a praktiká ku e ekipo pero apesar di esaki ainda e ekipo no a aktivá e pelotero. Segun mènedjer di e ekipo, Buck Showalter, “Jonathan ta benefisiá di kada dia ku e haña, kada dia ku pasa e ta haña e oportunidat pa fortalesé e area di su rudia.” Mas aleu, Showalter a bisa ku tin un kos ku nan lo no desviá for di dje i esei ta e echo ku nan ke ta sigur ku Jonathan ta 100 porshento.
- E organisashon di Baltimore Orioles a manda Ademar Rifaela pa e ekipo di Delmarva Shorebirds den Klase A. Promé ku esaki Ademar tabata ku e ekipo di Aberdeen Ironbirds den Klase A temporada kòrtiku. Ku Ironbirds, Ademar a logra un promedio di .200 den 7 partido.
Tripel A
- Yurendell de Caster a konektá 1 hit den 4 turno na bate ku 2 kareda empuha pa Piratas de Campeche. Yurendell tin un promedio di .261
- Chris Garia a konektá 1 hit den 4 turno na bate pa Round Rock Express. Chris tin un promedio di .150
Klase A
- Sherman Lacrus no a konektá hit den 4 turno na bate ku 1 kareda empuha pa Spokane Indians. Sherman tin un promedio di .250
- Gianfranco Wawoe a konektá 1 honron(4) den 3 turno na bate ku 1 kareda anotá i otro empuha pa Clinton LumberKings. Gianfranco tin un promedio di .259
- Carlton Daal a konektá 1 hit den 4 turno na bate pa Daytona Tortugas. Carlton tin un promedio di .278
- Phildrick Llewellyn no a konektá hit den 3 turno na bate ku 1 kareda anotá pa Delmarva Shorebirds. Phildrick tin un promedio di .100
- Juremi Profar a konektá 1 hit den 3 turno na bate pa Hickory Crawdads. Juremi tin un promedio di .100
- Darren Seferina a konektá 2 hit for di kua 1 doblete i 1 tripel den 4 turno na bate ku 2 kareda anotá i 2 empuha pa Peoria Chiefs. Darren a keda skohe komo ‘Player of the Game’ i tin un promedio di .310
- Ozhaino Albies a konektá 2 hit den 4 turno na bate ku 1 base por bola pa Rome Braves. Ozhaino tin un promedio di .328
- Ademar Rifaela a konektá 1 hit den 3 turno na bate ku 1 kareda anotá pa Delmarva Shorebirds. Ademar tin un promedio di .333
Liga di Nobato
- Terrence Josephina a konektá 1 hit den 3 turno na bate pa DSL Braves. Terrence tin un promedio di .225
- Sander Boeldak no a konektá hit den 4 turno na bate pa DLS Braves. Sander tin un promedio di .246
- Chris Pieters a konektá 1 hit den 3 turno na bate ku 1 base por bola i 1 kareda anotá pa DSL Cubs. Chris tin un promedio di .200
- Rochendrick Alexander a konektá 1 hit den 4 turno na bate pa DSL Orioles1. Rochendrick tin un promedio di .129
- Zaino Henrizquez no a konektá hit den 4 turno na bate pa DSL Twins. Zaino tin un promedio di .111
- Raysheandall Michel a konektá 1 hit den 4 turno na bate pa DLS Braves. Raysheandall tin un promedio di .386


text:
Farándula sufriendo di síndrome di plaka brutu?
Vários ta e bandanan ku ta sufri bou di e ‘síndrome di plaka’ ku aktualmente ta dominando farándula. Kantantenan ta bandoná un agrupashon musikal ku a pone fe den nan, pa di ayabanda firma pa outo i pa un bónus di 5,000 florin. Tin di nan ta firma akuerdo ku den farándula lokal ta nunka bisto- 8 página estilo mayor league baseball- ku un ‘entrance fee’ di entre 30,000 pa 100,000 florin.
Farándula na Kòrsou, a stòp di move riba talento i awor ta moviendo riba florin. Ántes ta integrá den un banda, pa fanátiko i prestigio, awendia esei a kambia pa sèn i ko’i kareda. Di akuerdo of no, esaki ta e farándula den 2018, i tin hende ta hasta bisa ku semper e tabata asina, numa e tabata un poko mas skondí i nuansá. Awòki, no ta importá ken haña sá, aunke ku ninga te final....
Tin bes ta mihó pa kosnan ta ‘bedaar’ ya belasting kantor no ta kana bo tras. Tene kuenta ku tur kantante mester paga impuesto riba tur entrada. Eksakto, hasta riba e bónus of e ‘transition/ entrance fee’. Of ta ku 'bitcoin' ta paga nan ?!
Konsiderá ku esaki ta un desaroyo positivo pa nos ekonomia, e sèn ta lora. Pero di otro banda, agrupashonnan musikal ku semper a 'drei' riba talento, inspirashon i kreashon di kantante i músikonan nobo awe ta 'sangra' i ta mira sobrebibensia masha skur. Un smak amargo, un pulchi difísil pa traga pa doño di bandanan afektá. Farándula lokal sufriendo di síndrome di plaka brutu i tin algun banda ku ta na 'awa di bida..'.


text:
Disponibel na hulandes tambe
Minister di Finansa, dr. José Jardim, ta informá ku den reunion semanal di Konseho di Minister a disidí ku na kuminsamentu di febrüari 2015 lo tin un redukshon den preis di derivadonan di krudo.
Entrante 3 di febrüari ta trata di bahada di preis di gasolin ku 22 sèn (tabata 1,82 i ta bira 1,60) i diesel ku 32 sèn (tabata 1,61 i ta bira 1,29). Bòm di gas di grandi (100 liber) ta baha ku NAfl. 6,50 (tabata 66,50 i ta bira 60,00) i bòm di gas chikitu (20 liber) ku NAfl. 1,30 (tabata 14,80 i ta bira 13,50). Finalmente entrante promé di febrüari tarifa promedio di koriente ta baha ku 6 sèn pa kW/ora i tarifa promedio di awa ta baha ku 34 sèn pa meter kúbiko.
Bahada di preis di produktonan ariba menshoná ta primeramente konsekuensha di kaida di preis di petroli riba merkado internashonal, prinsipalmente durante último lunanan. Gobièrnu ta satisfecho ku despues di varios aña por baha preis di gas pa kushiná, loke tin benefisio direkto pa mayoria siudadano den nos pais. Entrante 3 di febrüari preis di gas komersial tambe lo keda redusí ku mas o menos 10% dor di Curoil.
Bahada di preis di produktonan di energía ta resultá den menos gastu pa poblashon i empresarionan na Kòrsou. Gastu di energía na luna di yanüari 2015 na Kòrsou a resultá mas o menos 6 miyon florin menos kompará ku yanüari 2014. Komparashon entre febrüari 2015 i febrüari 2014 ta mustra menos gastu pa un total di mas o menos 10 miyon florin. Gobièrnu ta konfia ku esaki lo aportá pa fortalesé desaroyo sosio-ekonómiko di nos pais. Gobièrnu ta konsehá pa kada persona i instansha disidí riba uso responsabel pa e espasio finansiero adishonal aki. Teniendo kuenta ku desaroyonan riba merkado internashonal, ta vislumbrá ku preis di petroli no ta sigui baha mas.


text:
Lifestyle
Home Lifestyle
E importancia di proteina ora bo tin cancer
Proteina (eiwit) ta importante pa nos curpa. Nos curpa ta uza proteina como bouwstof. Esey kiermen cu nos curpa ta uza proteina pa forma...
“Sa bo number” Dia Mundial di Hipertension
ARUBA- 17 di mei 2022. Cu e meta pa concientisa comunidad riba e topico di presion halto, Departamento di Salud Publico su seccion Promocion...
IBiSA ta informa den cuadro di Dia Mundial di Presion Halto: Dicon ta importante...
Salo ta contene e mineral sodium den forma di sodium chloride. Sodium bo ta hay’e di naturalesa den diferente cuminda. Hasta den berdura tin...
Cuanto proteina ta necesario pa mantene nos musculo nan?
Skirbi pa: Anton Marchena E chens ta grandi cu pa e edad di 80 aña, nos lo a perde casi mitar di e musculo cu...
Pa baha peso, bo tin di baha man na sucu of vet?
Skirbi pa : Anton Marchena Mayoria aviso con pa baha peso cu ta wordo comparti di boca pa boca ta “baha man na sucu”, “hasi...
Alimentacion Balansa
Dia 10 di maart 2022, proyecto Hunto grandi, grandi hunto conjuntamente cu Fundacion Movemiento ta bida lo cuminsa cu un programa. Alimentacion balansa unda...
Descubri AMOR na Renaissance Wind Creek Aruba Resort
Februari 2022 - Nos ta dilanti un weekend pa celebra San Valentino. E aña aki Renaissance Wind Creek Aruba Resort kier dunabo e oportunidad...
Media Internacional Ta Nombra Bucuti & Tara Beach Resort Como E Futuro Di Biahenan...
EAGLE BEACH, Aruba – Januari 02, 2022 – Recientemente Oxford Business Group a puntra “Con e industria turistico por bira net zero?” E contesta...
Ciencia avansando: A crea Microbots cu forma di pisca cu lo transporta e chemotherapie...
Chemotherapie ta trata diferente forma di Cancer cu exito, pero e side effects por causa daño den resto di e curpa. Algun sintoma indeseabel cu...
Caso straño unda curpa di un muhe a elimina su HIV
Argentina Un muhe na Argentina parse di a libra o sea deshaci di HIV sin medicamento of cualkier tratamento. Esaki ta bira e segundo caso...


text:
Nos no por kere den un Dios ku ta solamente na un “lugá haltu i sublime”, leu for di nos. Pero kere den e Dios ku, maske ta biba den haltura, e ta akinan tambe, ku esnan umilde i ku spiritu kibrá, manera E la bisa:
“Pasobra, asina Esun haltu i sublime, Kende ta biba pa semper, Kende Su nòmber ta Santu, ta bisa: “Mi ta biba den un lugá haltu i santu, i tambe huntu ku esnan umilde i di spiritu kibrá, pa rebibá spiritu di e hende kibrá i pa rebibá kurason di e humilde.”
Isaías 57:15
P’esei, na mes momentu, e Altísimo ta abitá den su tèmpel santu, pero tambe den e kurason humano ku risibiÉ.
Ki diferensia ta e dos bibiendanan aki! Miéntras un ta bunita, trankil, espasioso i santu, i e otro ta chikí, no semper bunita i ni semper agradabel.
Kada biaha nos ta deskubrí algu mahoso den nos kurason, no ta asina?
Pero, inkluso ku e kontraste aki, Dios a skohé pa biba den e dos bibiendanan aki. Asina aki so shelu ta uni ku tera i e kurason humano ku su Kreador.
Ke men, no pensa ku bo problemanan i e asuntunan chikitu den bo bida no ta importá e Todo Poderoso! Ta eksaktamente kontrali! Su mayor okupashon, revelá den e Eskrituranan, ta di kuida nos.
Prueba di esaki ta ku e Santu a baha den karni i sanger, pa medio di Señor Hesus. E enkarnashon di e Verbo a nifiká ku, esun mas haltu, eksaltá i eminente Señor, tabatin kompashon ku e sernan mas indigno, pober i mizerabel di universo.
P’esei, awe esun ku ta sintié kibrá, chikí, trapá dor di sufrimentu, machiká di kulpa i prezu dor di piká, esaki ta e momentu mas apropiá pa uni su mes den spiritu ku Dios i bolbe bira UN ku N’É.
No ser loko di pèrdè e privilegio èkstra ordinario aki.


text:
Den e prome parti di e programa aki nos a kombersa ku Sr. Christiaans. Ela biba i traha un temporada na Boneiru. Nos a kombersa kune tokante su bida en general.
Den e di dos parti di e programa aki nos a kombersa ku Sr. Molina. E ta di desendensia Boneriano pero bibá na Aruba. Nos a kombersa kune tokante su bida en general.
Produkshon: Fundashon Históriko Kultural Boneriano
Durashon: 59 minüt
Fuhikubo ta presentá: Piet Christiaans i Simeon Edgar Molina
Den e prome parti di e programa aki nos a kombersa ku Sr. Christiaans. Ela biba i traha un temporada na Boneiru. Nos a kombersa kune tokante su bida en general.


text: Dos bes pa aña e minsternan di Hustisia den Reino Hulandes ta reuní pa dialogá tokante kon pa kombatí entre krimen organisá, migrashon i protekshon di teritorio. Ayera e JVO (Justitieel Vierpartijen Overleg) a tuma lugá na Den Haag ku e ministernan di Hustisia sr. Tjon (Aruba), sra. Yeșilgöz-Zegerius (Hulanda), sra. Richardson (Sint Maarten) i mi persona. Den e reunion a papia di temanan manera migrashon i wardakosta. Dor die fluho grandi di migrantenan for di Venezuela for di 2014 ta nesesario pa tin un manera humano, efektivo i transparente pa kombatí i mitigá esaki. Mirando esaki a traha palabrashonnan konkreto pa kolaborá mas intensivo riba e tereno di repatriashon. Tambe a bini ku inisiativanan nobo regardando e tareanan di wardakosta ku aprobashon dje ministernan. De paso mi tabatin un kòmbersashon ku e sra. Yeșilgöz-Zegerius tokante ondermijning (krímen ku ta mina), sanshonnan di Union Oropeo kontra di Rusia ku ta afektá nos pais i tambe trato di detenidonan.


text:
Diamars anochi den programa di NTN24 por a observa e mama di e Venezolano ilegal Mikol, hibando denuncia international y sacando su frustracion y su gal riba Aruba.
Esaki mas cu claro ta danki na e mal trato cu Warda nos Costa a duna e senjora aki, dia cu nan a pushe y mande vloer.
Tur e imagennan ey a wordo pasa y cu tur e fanfaria cu Aruba ta anti Venezolano, xenofobia, etc.etc.
Realmente un tistesa, pasobra e problema no ta di Aruba, sino di Chavismo y Nicolas Maduro cu a secuestra poder na Venezuela y mara nan mes den Gobierno.
Venezolanonan ta huy y bay rond mundo, causando iritacion.
Awor nos isla tambe mester wordo malamente lastra den exterior, pasobra cu nos no a duna asilo na algun persona of dor cu Krammers di Warda nos Costa no kier cumpi cu sentencia di huez, etc.etc.
Tur esaki nos pais mester soporta, sin tin arte ni parte di haci den nan problema.
Ta spera cu e asunto di e Venezolano Mikol aki por termina por una buena ves, cu sea e mester keda of bay, pero e storia mester termina.
Diamars anochi den programa di NTN24 por a observa e mama di e Venezolano ilegal Mikol, hibando denuncia international y sacando su frustracion y su gal riba Aruba.


text: ORANJESTAD – Diamars 25 di maart proximo WEB Aruba ta tene e otro encuentro di informacion tocante e trabou di kita material cu asbest for di e tuberia patras di Betonicastraat. E encuentro ta principalmente pa habitantenan di Betonicastraat y Scobillostraat na Pos Chiquito. Durante e encuentro representantenan di WEB, di e contratista y di DTI lo duna splicacion di e manera cu lo ehecuta e trabou den e periodo benidero. Entretanto a pone un carta di invitacion den brievenbus di tur habitante di e cayanan menciona y tambe pa Kukwisa Basisschool. E encuentro ta tuma luga den Kantina di WEB na Balashi di 7 pa 9 or di anochi.


text:
Tip di Van Dorp: ‘Un bon buki – Het Schaduw Effect’.
Tur cos a cuminsa cu e meneer di scol cu a bisa cu nos ta bobo, e mucha di scol cu a tenta nos of e prome amor cu a bandona nos. Nos tur tin momentonan doloroso y bergonsoso cu nos a sconde y despues di tempo e emocionnan aki a hasi nos bira mas duro y nan a forma nos sombra.
Ta trata aki di anshanan cu nos no a expresa, e berguensa hororoso, e remordimentonan cu ta come nos dor di no enfrenta nos problemanan.
Cerca majoria hende tur e problemanan aki por bin di un solo momento cu tabata crucial den nos bida. Pero tambe por ta cu nos a laga cosnan cu nos no kier enfrenta acumula durante hopi anja.
E introduccion di e buki ta bisa: Tur hende tin su parti di sombra. Si nos sigi nenga nan y sconde nan, nan por bira un poder cu posiblemente por destrui nos bida. Sombra tin su efecto riba e comunidad tambe, segun Deepak Chopra, un di e escritornan. Debby Ford ta papia di su propio experencia – e tabata adicto – y ta splica con nos por sera pas cu nos mes, cu otro y cu e mundo. Marianne Williamson ta mustra riba e forsa di resamento, hasi sacrificio, pordon y amor. Pasobra solamente lus por core cu sombra.
Con pa usa e forsa di nos sombra pa trese cambio den nos bida? Nos sombra ta consisti di pensamentonan, emocion y rabia cu nos ta haja mucho doloroso y asqueroso pa acepta. Den lugar di mira nan y acepta nan, nos ta sconde nan un caminda den nos psyche.
Di e forma aki nan no ta molestia nos y nos no mester carga e berguensa. E escritor Robert Bly a describi e sombra manera un saco invisibel cu cada un di nos ta carga riba nos lomba. Ora nos ta crese nos ta hinca tur loke nos famia y amigonan ta haja inaceptabel den e saco aki. Bly ta kere cu den e prome 10 anja di nos bida nos ta jenando e saco y pa e resto di nos bida nos ta purbando pa haja bek loke nos a sconde eyden.
Nos sombra ta jena cu frasenan bashi y reglanan hipocrita na cua nos nunca lo por obedece. Esaki ta percura cu nos ta alaba cierto hende y otronan di ken nos ta bisa cu nan ta mes malo cu e diabel.
Mas nos sombra desaroya su mes, mas nos ta aleha di nos naturalesa berdadero. Nos grandesa, nos compashon, nos autencidad ta perde bou di e imagen cu nos sombra a crea di nos. Y asina nos sombra ta bira e donjo di nos. E ta pone nos kere cu nos no tin balor, cu nos no tin poder, cu nos no ta bal pa ser stima, cu nos ta bobo. Y cu nos no merece pa ta e ‘superstar’ den nos mes bida.
Ta e sombra aki, e parti scur di nos, e partinan cu nos a oprimi di nos mes cu ta separa nos di ken nos berdaderamente ta.
Majan bo por lesa e ultimo parti di e articulo…


text: Abitantenan di Bonaire despues di 10-10-10 a kere di a drenta un paraiso ku yen di kos bon for di Hulanda. Awor ku e realidat ta otro ke rabia i tira falta riba e status di munisipio apart. Dos punto di agitashon ta, kareteranan deplorabel i pobresa. Kareteranan ta malu pero ta sigui kumpra outo luhoso, pues tin entrada i ta straño ku bo ke kore riba kamindanan malu i ke pa Hulanda drecha e kareteranan. Otro punto ta ku Hulanda no ke yuda resolvé e problema di pobresa. Pueblo di Bonaire komprondé ku e problemanan di karetera i pobresa ta di nos i no di Hulanda. Ta nos mester resolvé nan. Por resolvé e problema di pobresa fásil. E punto di salida ta fásil. Pobresa su definishon ta: Un hende ku no tin sèn. E solushon tambe ta fásil. Duna e persona sèn sin ningun kondishon. Kuantu hende ta den pobresa i kuantu sèn ta kosta pa yuda e hende pober. Mi sugerensia ta kuminsá eksperimentá na un manera bon hinká den otro sin kondishon. Duna un pober $12.000,- pa e usa den un aña i wak kiko ta pasa. Laga nos stòp di pensa pa hende pober. Ku sèn e pober tambe por kuminsá duna kontenido na su bida. Respetá e pober su dignidat komo hende i no sigui kere ku mas sèn e ta bai hasi ko’i loko. Ami ta pensa i tin sigur ku e pober ta bai spar, kome mihó, buska un bibienda òf bai kas bèk, kuida su yu(nan), buska trabou òf invertí den un proyekto pa gana su bida òf sigui kurso pa elevá su mes. Nos mester kita for di e pensamentu ku hende pober ta floho, ta biba di ònderstant, ta kriminal, ku no por anda ku sèn. Si di bèrdat nos ta kristian nos ta duna e hende un talento,sin ningun kondishon i despues wak ku el a usa e talento òf a der’é. Abo den bo zona konfortabel stòp di pensa negativo pa motibu ku e pober no ta ménos ku abo.


text:
Oranjestad-Na momento cu e atencion di Aruba tabata dirigi riba e yegada di KLM riba biofuel, den prensa Hulandes tabata circula e noticia cu KLM, Erasmus Medisch Centrum di Rotterdam y AZV a sera un deal pa transporta patiënt di Aruba pa Hulanda pa recibi tratamento medico specialisa. Na Aruba e Ministernan Eman y Schwengle a papia di medida di AZV y a keda keto riba e deal aki cu KLM y Erasmus Medical Centrum a sera, siendo cu ta Pueblo via AZV tin cu paga.
Den e articulo “KLM gaat zieke Arubanen naar Nederland transporteren” di e corant Hulandes Parool di 18 mei 2014, a keda publica cu KLM y Erasmus Medical Centrum a sera cabes pa cuminsa transporta patiëntnan di Aruba cu mester cuido specialisa pa Hulanda. Den e articulo ta menciona cu for di 1 di juli 2014, KLM lo transporta un promedio di 150 patiënt pa aña di Aruba pa Erasmus Medical Centrum riba gasto di AZV. Ta trata aki di un prueba cu KLM kier haci den transporta enfermo for di Aruba cu e miras pa haci transporte di enfermo for di tur Pais na mundo pa Hulanda.
Remarcabel ta cu algun dia atras AZV y Minister Schwengle a bin reuni cu Parlamentarionan pa papia riba e medidanan cu dentro di poco lo keda introduci. Ta trata aki di e medidanan di 3 florin pa receptregel, e 15 florin pa bishita na Huisartsenpost y tambe e 50 florin pa uso di Eerste Hulp den e oranan scur di anochi. E instancianan aki a indica cu e medidanan aki ta necesario pa cubri gasto di cuido medico y tambe pa frena abuso di nos sistema medico. Na ningun momento a papia riba e deal entre KLM y Erasmus Medical Centrum cu AZV mester paga. No a informa Parlamento ni Pueblo di esaki siendo cu ta bisto cu e deal aki lo significa costo adicional pa AZV. Algo cu ta pone hende pensa cu si ta pa cubri e deal aki ta impone medida di e forma aki.
Ta bin aserca cu AZV den su relato anual di 2013 cu a keda publica na maart 2014, no ta menciona nada di e deal aki. Locual si ta wordo menciona ta e esfuerzonan cu AZV a haci na 2012 pa sera contract nobo cu 4 top hospital na Colombia pa su aseguradonan por recibi atencion medico specialisa. AZV a indica tambe cu pa cuido na hospitalnan na Hulanda tin un convenio cu Stichting Holland Intercare. Pues AZV tin e cuido specialisa regla caba na Hulanda y Colombia y pesey ta masha cuestionabel con diripiente prensa Hulandes ta indica cu tin un deal traha pa transporta enfermo di Aruba pa Hulanda cu KLM pa Erasmus Medisch Centrum.
Nos lo haci pregunta awor na Ministernan Schwengle y Eman pa trece claridad den e asunto aki. Specialmente awor cu tur e medidanan di AZV ta keda introduci Pueblo tin derecho di sa ta di unda a bin cu e deal aki cu KLM y si esaki lo ta mas barata of lo costa e Pueblo aki mas placa. Pasobra Ministernan ta papia di medida di AZV y ta keda keto riba e deal cu KLM y Erasmus Medical Centrum a sera y cu Pueblo via AZV tin cu paga.


text:
WILLEMSTAD — Manera ya ta konosí den e lunanan benidero nos selekshon nashonal lo tin algun partido sumamente importante na kaminda. Despues ku nos selekshon ta tin algun luna inaktivo, direktiva di Federashon Futbòl Kòrsou huntu ku e departamento tékniko a bin ta traha duru p’asina yega na un kuerpo tékniko pa dirigí nos selekshon nashonal durante nos próksimo kompromisonan.
Durante vários dia di entrevista ku diferente kandidato ku hopi potensial pa bira e próksimo direktor tékniko di nos selekshon nashonal, FFK a yega na e siguiente konstelashon ku lo dirigí nos selekshon durante nos próksimo kompromisonan.


text:
Corte Comun di Husticia (Hof) a condena e sospechoso di un tiroteo riba 21 di januari, 2018 na truk di pan Palu Blanku pa asesinato di e coki y di forma unanime a impone un castigo di prizon mas halto di loke e sospechoso a haya den Corte di Prome Instancia.
Corte den Prome Instancia a impone un castigo di 15 aña. Pero Hof a conclui cu un castigo d 17 aña y seis luna ta mas na su luga pa un delito asina serio manera esaki.
Hof a husga cu e sospechoso a haci su mes culpabel pa asesinato premedita riba e coki.
El a bay anochi laat na e truck di pan unda cu e victima, un conoci di dje, tabata traha. Eynan a surgi un discusion entre e dosnan aki, unda cu e sospechoso e menasa e victima diferente biaha verbalmente, cu morto.
E sospechoso a bay for di e sitio, a cambia di paña y algun rato despues a bolbe na e truck di pan cu su cara tapa y bon arma.
Cu arma di candela den man, e sospechoso tabata grita e hendenan presente “hala, hala”, y a core bay direccion di e victima cu tabata den e truck di pan. Mesora cu el a yega cerca, a los tres tiro sigui riba e trahado. E tironan tabata fatal y e victima a fayece na e sitio mes.
Durante tratamento di e caso, e acusado a admiti cu mas tempran e anochi ey el a hay’e den un discusion cu e victima, pero ta nenga cu e tabata esun cu a los e tironan fatal. Dos testigo ocular a señala e sospechoso aki como esun cu a los e tironan fatal. Nan a reconoce como e homber cu algun rato prome tabata na e truck di pan y cu a haya su mes den discusion cu e victima, y cu el a menasa e victima di morto.
E sospechoso a scoge pa nenga categoricamente su envolvimento den e asesinato. Door di esaki tanto Hof como e familiarnan di e victima no sa kico tabata e motibo di e sospechoso pa comete e delito aki, y solamente sa di e discusion cu tabatin algun rato prome. Pero e no ta zona como un motibo pa comete un crimen asina aki. E sospechoso ey Ministerio Publico tin 14 dia pa bay den apelacion di Casacion di Hoge Raad na Hulanda.


text:
Oranjestad – Minister Xiomara Maduro ta informa cu Departamento di Asuntonan Economico, Comercio y Industria su unidad Exprodesk ta organisa otro siman ‘Export Week 2021 – Conquering New Horizons’. Esaki lo tuma luga virtualmente 9’or di mainta pa 12’or di merdia, dialuna dia 7 di juni pa diabierna dia 11 di juni. Participacion ta gratis y e idioma lo ta ingles.
Exportweek ‘Conquering New Horizons’
Exportweek 2021 ta wordo organisa pa tur entrepreneur y comerciante local. Durante e Exportweek e participantenan lo ricibi informacion tocante E-commerce, pagonan digital , logistica, ‘blockchain’ y ‘cryptocurrencies’. Lo trata topiconan manera con pa bende producto of servicio online, crea trafico y conversion riba website, ricibi pago online via website, facebook, Instagram of whatsapp y mercadeo digital. Tambe lo duna informacion tocante di ‘Agriledger’y lo elabora riba kico e Agricultornan ta haci via ‘blockchain’. Ademas e participantenan lo ricibi informacion tocante logistica entre Aruba y Merca, China y Republica Dominicana. Alabes lo prepara e participantenan riba e direccion cu E-commerce ta bayendo.
E siman lo inicia cu informacion tocante di e parti tradicional di E-commerce, despues e empresarionan femenino di Empowered Women Exporters lo comparti nan experiencia con nan ta exporta nan producto y/of servicio. Finalmente lo termina cu informacion tocante inovacion y e futuro di E-Commerce.
Oradornan local y internacional
Durante e cumbre 25 orador local y internacional lo hiba palabra. Lo tin dos coach local, sra. Lay Hing de Kort di Cornerstone Economics y sr. Frits Israel di Doc Opleidingen y un coach internacional, sra, Taiana Mora-Ramis di NEX Consulting cu lo papia tocante exportacion y e participantenan lo tin oportunidad pa haci pregunta. Lo bay tin diescuatro orador local y diesun orador internacional cu lo hiba palabra.
Registracion
E mandatario ta informa cu por registra via e link https://cutt.ly/ExportWeek2021. Pa mas informacion tocante‘Export Week 2021 – Conquering New Horizons’ por tuma contacto cu Sra. Sharon Meijer na DEZHI via email s.meijer@deaci.aw. Minister Xiomara Maduro ta gradici DEZHI pa e bunita iniciativa aki.


text:
NOTISIA.
HULANDA/BONEIRU.
2 HOBEN BONERIANO A SKAPA BIDA DI 3 PERSONA NA HULANDA.
Elvis Thode y Emma Gomaa a wordu rekonose awe na Hulanda komo helden van Den Haag.
Dos hoben Boneriano ku a yuda skapa bida di 3 persona ku despues di un kaso di hinkamentu y kortamentu ku kuchu a keda gravemente herida e 2 hoben nan aki a aktua mesora y yuda tur e 3 viktima nan ku a keda mal herida.
Danki na Elvis y Emma e 3 persona nan aki ta na bida awe.
Tremendo notisia positivo di nos hoben nan na Hulanda.
FUENTE: AIMED AYUBI.
NOTISIA KU BO POR KONFIA.


text: Diasabra mainta a drenta informe di un caso di accidente hit & run na Sero Blanco, mesora a dirigi un patruya na e sitio. Na yegada di e patruya a bin compronde cu un Nissan Tiida color beige a pasa dal un auto staciona y a sigui core bay. Na e momentonan ey a drenta un otro informe di cu un auto a laga e bumper di un auto cu su number pega na dje. Unabes cu polis a caba na Sero Blanco nan a bay na Brusca y eynan a haya e bumper memey di caminda. Ora a controla e number A75251 esaki tabata cuadra cu un Nissan Tiida. Polis a confisca e bumper y a busca rond den e area y tambe na e adres unda e auto ta registra pero no a bin encontra cun’e.


text:
7 fayecido; 5 na Colombia y 2 na Aruba den un siman.
ORANJESTAD- 1 september 2021. Segun resumen di awe 32 persona a recupera y un total di 67 caso nobo di COVID-19 a keda registra cual 4 ta no-residente y 63 ta residente. E cifranan aki ta representa un ‘Positivity rate’ bou di nos residentenan di 22%. E cantidad di casonan activo di COVID-19 pa awe ta 590 y cantidad di fayecidonan relaciona cu COVID-19 a aumenta na 146 cu fayecimento di 7 residente. Di e 7 fayecidonan 5 a fayece na Colombia durante siman pasa y 2 a fayece na Aruba di cual uno na hospital y uno a wordo confirma cu Covid-19 despues di morto. Palabra di forsa na famia di tur e fayecidonan. Datos di COVID ta ilustra casonan nobo cu un average semanal di 60 caso pa dia y un average di ‘positivity rate’ semanal di 25% pa dia.
Actualmente na Aruba tin 57 persona interna debi na COVID di cual 15 ta den ICU y 42 riba piso general y na Colombia tin actualmente 16 persona den Cuido Intensivo.
DATOS;
For di comienso di juli cu DELTA a haci su introduccion na Aruba por observa cu lamentablemente 39 persona na Aruba a perde e bataya contra e virus di COVID-19 di cual 6 tawata vacuna y 33 no tawata vacuna. Den e grafico adhunto por observa tambe con e variante Delta a percura pa un cantidad di morto record compara cu data for di maart 2020.


text:
Bon Bini Supermarket a bolbe resultá e supermerkado ku mas tantu produkto na un mihó preis.
Fundashon pa Konsumidó a bishita un kantidat di 20 establesimentu den e siman di 21 di Mart te ku 25 di Mart. Durante di e bishita aki Fundashon pa Konsumidó a anotá i kompará preis di 139 produkto. E komparashon di preis aki a tuma lugá na Supermarket 2000, Arco Iris, Van den Tweel, Arti’s, Best Buy, Bon Bini Supermarket, Boulevard Market Place, Centrum Mahaai i Piscadera, Esperamos Supermarket, Dande, Mangusa Rio Canario i Hypermarket, Vreugdenhil, Minimarket LZF, Luna Park, New Plaza/ De Ruyterkade, LI’S, Queens, i Tropicana
A kompará preis riba e produktonan den e siguiente kategoria: Kos pa hunta den pan, bonchi di bleki, bonchi den paki, maishi di bleki/glas, sòpi di bleki/paki, spaguèti i makaroni, aros, ariña di funchi, ariña di pan, zeta, manteka, tomati pasta, suku, te, kòfi, cornflakes, djus di fruta, lechi di paki, lechi di bleki, lechi di puiru, stropi, limonada, pasta di djente, habon di baña, toaya sanitario, habon di laba tayó, desinfektante, kloròks i papel di w.c.
Pues mayoria di e produktonan selektá ta kai bou di e makutu básiko. E resultado di komparashon di preis ta indiká tòp 3 di establesimentu ku e mihó preis i mihó surti.
Mihó preis
1 Bon bini supermarket ku 43 produkto mas barata.
2 Mangusa Hyper markt 19 produkto.
3 Centrum mahaai i Piscadera i Best Buy ku 16 produkto.
Mihó Surti
1 Mangusa Hyper Markt ku 124 produkto.
2 Bon Bini ku 117 produkto.
3 Esperamos ku 107 produkto.
Komo resultado di e komparashon di preis, Bon Bini supermarket a resultá e supermerkado ku tin mas tantu produkto na mihó preis for di e makutu di produktonan promé nesesidat. Bon Bini Supermarket tabatin e produktonan, Kos pa hunta den pan , tomati pasta, suku, te, kòfi, Quaker Quick cooking, Gold Medal (all purpose), Vigo (extra virgin), Bonle, Sun Quick orange, Jab i Vex, All Clean, Glorall, Softex, Swave i Noky na mihó preis.
Fundashon pa Konsumidó ta rekomendá pa traha un lista di kompra huntu ku su preisnan delantá, kumpra solamente loke ta nesesario, kòrda sali ku bo tas di kompra i warda bo bòn paso esaki ta bo prueba di kompra. Huntu ku bo bòn tambe bo por evaluá e kompra ku bo a hasi i prepará mihó pa e siguiente bia.
Anotashon di preis di e komparashon aki ta disponibel riba nos wèpsait www.fundashonpakonsumido.org. Por tuma kontakto ku nos na number di telefòn 462-6666 òf via e-mail info@fundashonpakonsumido.org. pa mas informashon, pregunta, remarke of pa pidi e lista di preisnan.
Ta bon pa menshoná ku durante di e komparashon di e preis aki, no a para ketu na kalidat di produkto ni pais di importashon.


text:
KRALENDIJK- Preparashon pa e selebrashon di e di 30 aña di eksistensia di Fundashon Wega di Number Boneiru for di djabièrne anochi tabata den ful swing na Plaza Reina Wilhelmina.
Meter bisa ku den medionan general di komunikashon, a duna masha poko detaye di e selebrashon i su preparashonan. Entidat Públiko a saka un aviso kaminda ku lo notifiká siudadano ku e parke i un parti di kaya ta bai ta será, pero ningun momentu a anunsiá pa kiko esaki ta tuma lugá den sentido ku no a meshoná FWNB mes.
Tambe mester bisa ku parse ku ta na sierto emisora di radio só FWNB a saka informashon tokante e selebrashon ku lo tuma lugá djasabra, sin manda e informashon aki pa hopi otro medionan di prensa.